
ACTA APOSTOLICAE SEDIS 


COMMENTARIUM OFFICIALE 


ACTA PIT PP. XII 


LITTERAE ENCYCLICAE 


AD VENERABILES FRATRES PATRIARCHAS PRIMATES ARCHIEPISCOPOS EPI- 
SCOPOS ALIOSQUE LOCORUM ORDINARIOS PACEM ET COMMUNIONEM 
CUM APOSTOLICA SEDE HABENTES: DE SACRA LITURGIA. 


PIUS PP. XII 
VENERABILES FRATRES 
SALUTEM ET APOSTOLICAM BENEDICTIONEM 


« Mediator Dei et hominum »,' pontifex magnus qui pene- 
travit caelos, Iesus filius Dei,* cum illud misericordiae opus 
suscepit, quo humanum genus supernis cumulavit beneficiis, 
eo procul dubio spectavit, ut ordinis rationem, inter hominem 
eiusque Creatorem iam peccato perturbatam, redintegraret. 
utque miseram Adae subolem, hereditaria labe infectam, ad 
caelestem Patrem, primum omnium principium supremumque 
finem, reduceret. Quamobrem, cum in terris commorabatur, 
non modo initae Redemptionis nuntium dedit, auspicatumque 
Divinum Regnum declaravit, sed adsidue precando seseque 
devovendo in animarum incubuit salutem procurandam, usque 
dum e Cruce pendens semet ipsum obtulit immaculatum Deo, 
ut emundaret conscientiam nostram ab operibus mortuis, ad 

I Tim., II, 5. 

* Cf. Hebr., IV, 14. 


36 - Acta, vol. XIV, n. 14. — 2-19-947. 

serviendum Deo viventi.* Itaque mortales omnes, ex via feli- 
citer revocati, quae ad exitium ad interitumque eos misere 
abducebat, ad Deum iterum dirigebantur; ut per collatam ope- 
ram cuiusque suam in propriam adipiscendam sanctitatem, 
quae quidem ex intaminati cruore Agni oritur, debitam Deo 
tribuerent gloriam. 

Voluit autem Divinus Redemptor ut quam in mortali cor- 
pore supplicationibus suis suoque sacrificio inierat sacerdo- 
talem vitam, eadem per saeculorum decursum non intermitte- 
retur in Corpore suo mystico, quod est Ecclesia; atque adeo 
perspicibile sacerdotium instituit ad offerendam in omni loco 
oblationem mundam,* ut homines sive in Orientis, sive in Occi- 
dentis regionibus a peccato liberati, ex suo conscientiae officio, 
ultro libenterque Deo servirent. 

Ecclesia igitur, accepto a Conditore suo mandato fideliter 
obtemperans, sacerdotale Iesu Christi munus imprimis per sa- 
cram Liturgiam pergit. Idque facit primario loco ad altaria, 
ubi Crucis sacrificium perpetuo repraesentatur ° et, sola offe- 
rendi ratione diversa, renovatur; * deinde vero per sacramenta, 
quae peculiaria instrumenta sunt, quibus superna vita ab ho- 
minibus participatur; postremo autem per laudis praeconium, 
quod Deo Optimo Maximo cotidie offertur. « Quam iucundum 
sane — ita Decessor Noster f. m. Pius XI — caelo terraeque 
spectaculum praebet Ecclesia orans, cum totos continenter dies 
noctesque totas, psalmi divino afflatu conscripti concinantur in 
terris: nulla per diem computetur hora, quae propria non con- 
secretur liturgia; nulla humanae vitae aetas, quae suum non 
habeat locum in gratiarum actionibus, laudibus, precibus, pia- 
culis communis huius obsecrationis mystici Corporis Christi, 
quod est Ecclesia ».’ 


* Cf. Hebr., IX, 14. 

* Cf. Conc. Trid., Sess. XXII, c. 1. 

* Cf. Ibid., c. 2. 

Litt. Eneyel. Caritate Christi d. d. 111 Maii a. McMXXXII. 

Nostis profecto, Venerabiles Fratres, sub superioris saeculi 
exitum huiusque initium singularem excitatam esse liturgico- 
rum studiorum concertationem cum ex privatorum hominum 
laudabili nisu, tum praesertim ex impensa ac sedula navitate 
quorumdam coenobiorum incliti Benedictini Ordinis; itaque 
non modo in multis Europae nationibus sed in transmarinis 
etiam terris laude digna ac frugifera succrevit hac in re con- 
tentio. Cuius quidem studiosae contentionis salutares fructus 
ut in sacrarum disciplinarum campo cernere licuit, ubi litur- 
gici Occidentalis Orientalisque Ecclesiae ritus satius fuere al- 
tiusque pervestigati ac cogniti, ita in spirituali etiam priva- 
taqgue multorum christianorum vita. 

Augustae altaris Sacrificii caerimoniae magis fuere notae, 
perceptae, existimatae; Sacramenta latius crebriusque parti- 
cipata; liturgicae preces degustatae suavius; atque Eucharistiae 
cultus — quod reapse retinendum est — christianae veri no- 
minis pietatis fons et caput habitus est. Ac magis praeterea 
in sua luce est positum christifideles omnes unum arctissimum- 
que efficere corpus, cuius caput est Christus, christianoque po- 
pulo officium esse liturgicos aequo modo participare ritus. 

Vobis procul dubio perspectum est Apostolicam hanc Sedem 
nullo non tempore curavisse diligenter ut credita sibi plebs 
recto imbueretur actuosoque liturgiae sensu; nec minus dlili- 
genter contendisse ut sacri ritus debita dignitate extrinsecus 
etiam eniterent. Nos ipsi quoque hac eadem super causa, cum 
quadragenarii temporis concionatores almae huius Urbis anno 
MDCCCCXXXXIII ex more allocuti sumus, eos sumus adhortati 
vehementer ad suos cuiusque auditores commonendos, ut Eu- 
charisticum Sacrificium impensius usque participarent; atque 
haud ita multo ante eo consilio ducti ut liturgicae preces rectius 
intellegerentur earumque veritas atque suavitas perciperentur 
facilius, Psalmorum librum, qui in Catholica Ecclesia harum 
precum tanta pars est, ex primigenio textu iterum in latinum 
transferendum curavimus.* 


* Cf. Litt. Ap. Motu Proprio In cotidianis precibus d. d. Xxiv Mart. a. MCMXXXXV. 

Verumtamen dum id genus studia ob salutares, qui inde 
proficiscuntur, fructus, haud mediocre Nobis afferunt solacium, 
conscientiae officium postulat ut ad renovationem illam, prout 
hac in re a nonnullis praedicatur, animum convertamus No- 
strum, curemusque diligenter ut suscepta proposita modum ne 
excedant, neve vitiosa omnino evadant. 

Iamvero, si ex una parte valde dolemus nonnullis in regio- 
nibus sacrae Liturgiae sensum, intellegentiam ac studium man- 
cum interdum esse ac fere nullum, ex altera vero multa cum 
sollicitudine, non timoris vacua, animadvertimus nonnullos no- 
vitatis nimio studiosiores esse, atque ex rectae doctrinae ac 
prudentiae via transversos aberrare. Siquidem iis consiliis ac 
votis, quae suscipiunt, de sacra renovanda Liturgia, principia 
saepenumero interserunt, quae vel ratione vel re ipsa causam 
hanc sanctissimam in discrimen adducunt, ac non numquam 
etiam talibus erroribus inficiunt, qui catholicam fidem atque 
asceseos doctrinam attingunt. 

Fidei autem ac morum integritas peculiaris esse debet norma 
sacrae huius disciplinae, quae sapientissimis Ecclesiae eloquiis 
consona sit omnimodis oportet. Nobis igitur officium est, quod 
recte sit factum dilaudare ac commendare, quod vero e iusto 
itinere deflectat, continere vel reprobare. 

Haud tamen reputent qui inertes ac segnes sunt, idcirco 
a Nobis comprobari, quod errantes reprehendimus audacesque 
refrenamus; neque imprudentes tum se a Nobis exornari lau- 
dibus existiment, cum neglegentes corrigimus atque ignavos. 

Quodsi in Encyclicis hisce Litteris de latina potissimum Li- 
turgia agimus, id non ex eo oritur quod minore aestimatione 
prosequamur venerandas Orientalis Ecclesiae Liturgias, qua- 
rum ritus, ex antiquis nobilibusque monumentis traditi, pari 
sunt Nobis ratione carissimi; sed ex peculiaribus potius Occi- 
dentalis Ecclesiae condicionibus oritur, quae quidem eiusmodi 
sunt, ut interponendam hac in causa auctoritatem Nostram 
postulare videantur. 

Christiani igitur omnes vocem docili animo exaudiant com- 

munis Patris, qui eos universos, secum arctissime coniunctos, 
Dei aram adire percupit, eamdem fidem profitentes, eidem ob- 
temperantes legi, idemque Sacrificium una mente unaque vo- 
luntate participantes. Id profecto honor Deo debitus postulat; 
ac postulant etiam nostrorum horum temporum necessitates. 
Postquam enim diuturnum saevumque bellum simultate ac 
caede disiecit populos, recte cordati homines aptiore quovis 
modo ad concordiam revocare omnes enituntur. Nullum tamen 
propositum atque inceptum putamus efficacitatem hac in re ha- 
bere tantam, quantam actuosum illud religionis studium atque 
affatum, quo christiani imbuantur ac ducantur necesse est; 
ita quidem ut eadem veritatis capita sincero animo amplexi, 
ac legitimis Pastoribus ultro libenterque obsequentes, debitum- 
que praestantes Deo cultum, fraternam quamdam communita- 
tem efficiant, quandoquidem « unum corpus multi sumus, 
omnes qui de uno pane participamus ».° 


I 


Illud procul dubio hominibus praecipuum officium est, ut 
se quisque vitamque suam ad Deum dirigat. « Ipse enim est 
cui principaliter alligari debemus tamquam indeficienti prin- 
cipio, ad quem etiam nostra electio assidue dirigi debet, sicut 
in ultimum finem, quem etiam negligentes peccando amittimus, 
et credendo et fidem praestando recuperare debemus ».** Homo 
autem recto ordine ad Deum dirigitur, cum supremam eius 
maiestatem, supremumque magisterium agnoscit, cum verita- 
tes divinitus patefactas prona suscipit mente, cum legibus ab 
eo latis religiosa observantia subicitur, omnem actionem na- 
vitatemque suam ad eum convertens; cum denique — ut rem 
breviter perstringamus —- debitum cultum atque obsequium 
per religionis virtutem Deo uni et vero praestat. 

Quod quidem officium si homines singillatim primo loco obli- 


*° S. THom., Summa Theol., I1-II, q. LXXXI, art. 1. 

gat, at humanam quoque communitatem universam, sociali- 
bus ac mutuis nexibus conformatam obstringit, cum et ipsa 
a summa Dei auctoritate pendeat. 

Animadvertendum autem est homines peculiari modo hoc 
officio teneri, quia Deus ad ordinem eos evexit supra naturam po- 
situm. 

Itaque, si Deum consideramus veterem condentem legem, 
eum cernimus de sacris etiam ritibus edere praecepta, accu- 
ratasque decernere normas, quibus populus obtemperet in legi- 
timo eidem praestando cultu. Quamobrem varia statuit sacri- 
ficia, variasque designavit caerimonias, quibus dicatum sibi 
munus offerretur; eaque omnia perspicue significavit, quae ad 
foederis arcam, ad templum, ad diesque festos pertinerent. Sa- 
cerdotalem tribum et summum sacerdotem constituit; ac vestes 
etiam indicavit ac descripsit, quibus sacrorum administri ute- 
rentur, et quidquid aliud praeterea ad divinum cultum respi- 
ceret."’ 

Iamvero eiusmodi cultus nihil aliud erat, nisi quaedam illius 
adumbrata imago,” quem Summus Novi Testamenti Sacerdos 
Patri caelesti erat praestaturus. 

Siquidem, vixdum divinum « Verbum caro factum est »,”* 
sacerdotali munere ditatum se mundo manifestat, Aeterno 
Patri seipsum subiciens, quod quidem per totius suae vitae 
cursum intermittit numquam: « Ingrediens mundum dicit: 
... Eece venio ... ut faciam, Deus, voluntatem tuam ... » “ et 
in cruento Crucis sacrificio mirandum in modum perfecit: « In 
qua voluntate sanctificati sumus per oblationem corporis Iesu 
Christi semel ».'* Actuosa eius vitae ratio in humanis non alio 
procul dubio spectat. Infantulus, Hierosolymis in templo sisti- 
tur Domino: adolescens denuo illud adit; postea vero idem 
iterum iterumque ingreditur cum ad docendam plebem, tum 


" Cf. Lib. Levitici. 
Cf. Hebr., X, 1. 
3, 34. 
 Hebr., X. 5-7. 

Thidem, X, 10 

ut suam inibi fundat precem. Antequam publicum exordiatur 
munus, ielunium per quadraginta dies servat; ac consilio exem- 
ploque suo ad diurnas non modo sed ad nocturnas etiam Deo 
admovendas supplicationes adhortatur omnes. Utpote veritatis 
magister, « illuminat omnem hominem »,** ut rite mortales im- 
mortalem Deum agnoscant, neque sint « subtractionis filii in per- 
ditionem, sed fidei in acquisitionem animae ».'’ Qua vero Pastor, 
gregem moderatur suum, eum ad vitae pascua perducit, ac 
legem ea ratione condit, ut nemo ab eo, ab rectoque demon- 
strato itinere abstrahatur, sed omnes eo afflante ac movente 
sanctissime vivant. In novissima caena, sollemni ritu atque 
apparatu, novum celebrat Pascha, quod quidem, divinitus in- 
stituta Eucharistia, continuandum consulit; postridie vero, 
inter terram ac caelum erectus, salutiferum suae vitae Sacri- 
ficium offert, suoque ex transverberato pectore ea quodammodo 
effundit sacramenta quae Redemptionis thesauros hominum 
animis impertiant. Quae omnia dum agit, ad caelestis Patris 
gloriam unice respicit ad hominemque maiore usque sancti- 
tate adornandum. 

Ad supernae autem beatitatis sedem ingressus, quem, per 
terrenae suae vitae cursum, sacrum instituit ac praestitit cul- 
tum, eum vult intermitti numquam. Siquidem non orbatum 
hominum genus derelinquit, sed quemadmodum valido prae- 
sentissimoque patrocinio suo eidem perpetuo adest, advocati 
munus in caelo gerens apud Patrem,** ita eidem etiam auxi- 
liatur per Ecclesiam suam, in qua divina praesentia sua vol- 
ventibus saeculis perennat, quamque columnam veritatis ” ac 
gratiae dispensatricem constituit, suoque Crucis sacrificio fun- 
davit, consecravit et aeternaliter stabilivit.” 

Ecclesia igitur commune habet cum Incarnato Verbo pro- 


‘© Toan., I, 9. 
Hebr., X, 39. 


1% Cf. I Tim., III, 15. 
2° Cf. Bonir. IX, Ab origine mundi, d. d. vit Oct. a. Mcoccxer; CaLList. III, Summus 


Pontifex, d. d. 1 Ian. a. Mcecectv1; Pius II, T'riumphans Pastor, d. d. xxt1 Apr. MOCOOLIX; 
Innoc. XI, Triumphans Pastor, d. d. m1 Oct. a. MDCLXXVIHI. 

positum, officium, munus: hoc est veritatem docere omnes, ho- 
mines recte regere ac moderari, gratum acceptumque Deo offerre 
Sacrificium, atque ita admirabilem illam restituere inter sum- 
mum Creatorem ac res creatas cohaerentiam atque concordiam, 
quam quidem gentium Apostolus hisce verbis perspicue indicat : 
«Iam non estis hospites et advenae, sed estis cives sancto- 
rum et domestici Dei, superaedificati super fundamentum Apo- 
stolorum et Prophetarum, ipso summo angulari lapide Christo 
Iesu, in quo omnis aedificatio constructa crescit in templum 
sanctum in Domino, in quo et vos coaedificamini in habitaculum 
Dei in Spiritu ».”* Quamobrem societas a Divino condita Redem- 
ptore tum doctrina ac regimine suo, tum Sacrificio ac Sacra- 
mentis ab eo constitutis, tum denique ministerio ab eodem 
accepto, ac profusis supplicationibus et sanguine suo, non 
alio contendit ac spectat, nisi ut magis in dies amplificetur 
ac coagmentetur; quod profecto efficitur, cum Christus in mor- 
talium animis quasi instruitur ac dilatatur, et cum vicissim 
mortalium animi veluti Christo aedificantur atque augentur; 
ita quidem ut hoc in terrestri exsilio sacrum cotidie magis 
succrescat templum, in quo divina Maiestas gratum accipit 
legitimumque cultum. Quapropter in omni actione liturgica 
una cum Ecclesia praesens adest divinus eius Conditor; prae- 
sens adest Christus in augusto altaris Sacrificio, cum in admi- 
nistri sui persona, tum maxime sub Eucharisticis speciebus; 
praesens adest in Sacramentis virtute sua, quam in eadem 
transfundit utpote efficiendae sanctitatis instrumenta; prae- 
sens adest denique in Deo admotis laudibus ac supplicationi- 
bus, secundum illud: « Ubi enim sunt duo vel tres congregati in 
nomine meo, ibi sum in medio eorum ».” Sacra igitur Liturgia 
cultum publicum constituit, quem Redemptor noster, Ecclesiae 
Caput, caelesti Patri habet; quemque christifidelium societas 
Conditori suo et per ipsum aeterno Patri tribuit; utque omnia 
breviter perstringamus, integrum constituit publicum cultum 


* Ephes., II, 19-22. 
Matra., XVIII, 20. 

mystici Iesu Christi Corporis, Capitis nempe membrorumque 
eius. 

Liturgica autem actio tum initium sumpsit, cum Ecclesia 
divinitus condita fuit. Priscae siquidem aetatis christiani « erant 
perseverantes in doctrina Apostolorum et communicatione fra- 
ctionis panis et orationibus ».* Quocumque Pastores possunt 
christifidelium coetum cogere, ibi erigunt aram, in qua sacris 
operantur, et quam circum ceteri ordinantur ritus, quibus ho- 
mines possint sanctitate imbui, debitamque Deo tribuere glo- 
riam. Quibus in ritibus primo loco Sacramenta habentur, hoc 
est septem praecipui salutis fontes; dein vero divinae laudis 
celebratio, qua christifideles etiam invicem coniuncti horta- 
tioni Pauli Apostoli obtemperant: « In omni sapientia docentes 
et commonentes vosmet ipsos, psalmis, hymnis et canticis spi- 
ritualibus, in gratia cantantes in cordibus vestris Deo» ;** deinde 
autem Legis, Prophetarum, Evangelii Apostolorumque epistu- 
larum lectio; ac postremo homilia, seu sacra concio, qua coetus 
praeses Divini Magistri praecepta in memoriam revocata uti- 
liter commentatur, res eventusque graviores vitae Christi com- 
memorat, atque adstantes omnes opportunis adhortationibus 
et exemplis commonefacit. 

Pro rerum adiunctis christianorumque necessitatibus cultus 
instruitur, evolvitur novisque ritibus, caerimoniis ac formulis 
ditatur; idque ea semper ratione, « ut illis rerum signis nos 
ipsos admoneamus, quantumque ... profecerimus nobis ipsis 
innotescamus, et ad hoc augendum nos ipsos acrius excitemus: 
dignior enim sequetur effectus, quem ferventior praecedit affe- 
ctus ».” Itaque animus satius aptiusque ad Deum erigitur; ac 
Iesu Christi sacerdotium per omnem saeculorum decursum nullo 
non tempore viget, cum sacra Liturgia nihil aliud sit, nisi huius 
sacerdotalis muneris exercitatio. Quemadmodum divinum eius 
Caput, ita Ecclesia filiis suis perpetuo adest, eos adiuvat, eosque 


@. 
Ti, 3. 


*° S. AuGuSTIN., Enist. 130, ad Probam, 18. 


ad sanctimoniam adhortatur, ut hoc exornati superno decore 
ad caelestem Patrem aliquando redeant. Qui hac terrena vita 
donati sunt, eos, superna vita adauctos, quodammodo regignit; 
eosdemque, adversus implacabilem hostem luctantes, Spiritus 
Sancti robore confirmat; christianos ad altaria advocat, iteratis- 
que impertitis suasionibus invitationibusque ad Eucharisticum 
rite participandum celebrandumque Sacrificium excitat, atque 
angelico pabulo nutrit, quo fortiores usque exsistant; quos suum 
quemque admissum sauciavit foedavitque, eos expiat atque so- 
latur; qui superno quodam afflatu ad sacerdotalia capessenda 
munia vocantur, eos legitimo consecrat ritu. Qui vero ad chri- 
stianam condendam instituendamque familiam ordinantur, 
castum eorum connubium caelesti gratia caelestibusque mu- 
neribus corroborat. Ac denique, postquam extremas mortalis 
huius vitae horas Eucharistico Viatico ac Sacri Opobalsami 
unctione refecit ac recreavit, suorum filiorum exuvias pietate 
summa ad sepulcrum comitatur, easque religiose componit Cru- 
cisque munimine protegit, ut inde aliquando ex triumphata 
morte resurgant. Praeterea eis quoque, qui ut religiosae adi- 
piscantur vitae perfectionem, divino servitio mancipantur, be- 
nedicit beneque sollemni modo precatur. Postremo vero anima- 
bus, quae, piaculari igne expiandae, suffragia implorant ac 
preces, aciutricem porrigit manum, ut easdem tandem ad aeter- 
nam feliciter reducat beatitatem. 


* * * 


Universus autem, quem Ecclesia Deo adhibet, cultus, ut ex- 
ternus, ita internus esse debet. Externus quidem, nam id natura 
postulat hominis, qui ex animo corporeque constat; itemque 
quia divina dispositione factum est, ut « dum visibiliter Deum 
cognoscimus, per hunc in invisibilium amorem rapiamur ».” 
Praeterea quidquid ex animo profluit, naturali modo per 
sensus exprimitur; ac divinus cultus non tantum ad singu- 
los pertinet, sed ad humanam etiam consortionem, atque adeo 


Missale Rom., Praef. Nativ. 

socialis sit oportet, quod profecto esse nequit, nisi in religionis 
etiam rebus externa habeantur vincula externaeque significa- 
tiones. Id denique Mystici Corporis unitatem peculiari modo 
patefacit in suaque luce ponit, sancta eius studia adauget, eius 
vires corroborat, eiusque actionem impensiorem cotidie efficit : 
« licet enim ipsae caerimoniae nullam secundum se perfectio- 
nem, nuilam contineant sanctitatem, sunt tamen actus externi 
religionis, quibus, quasi signis, excitatur animus ad rerum 
sacrarum venerationem, mens ad superna elevatur, nutritur 
pietas, fovetur caritas, crescit fides, devotio roboratur, instruun- 
tur simpliciores, Dei cultus ornatur, conservatur religio, et veri 
fideles a pseudochristianis et heterodoxis discernuntur ».”’ 
At praecipuum divini cultus elementum internum esse debet: 
oportet enim semper in Christo vivere, eidemque se totum de- 
dere, ut in eo, cum eo et per eum debita caelesti Patri attribua- 
tur gloria. Sacra autem Liturgia postulat ut intime duo eiusmodi 
elemenia inter se coniungantur; quod ipsamet etiam atque etiam 
commendare non praetermittit, quotiescumque externum ali- 
quem praecipit religiosi cultus actum. Ita verbi gratia nos adhor- 
tatur, cum de ieiunio agitur, « ut quod observantia nostra pro- 
fitetur exterius, interius operetur effectu ».** Quodsi secus ali- 
terque agitur, tum religio procul dubio inanis ritus ac vacua 
formae ratio evadit. Nostis autem, Venerabiles Fratres, Divi- 
num Magistrum eos sacro templo indignos existimare, ex eo- 
demque foras eiciendos esse, qui vocibus tantummodo bene 
concinneque compositis ac mimorum more se Deum honorare 
autument. sibique persuadeant se optime posse sempiternae 
suae saluti consulere, quamvis suis ex animis inveterata vitia 
radicitus non evellant.” Ecclesia igitur percupit ut christifideles 
omnes ad Redemptoris pedes idcirco se proiciant, ut ei vene- 
rationem suam suamque caritatem profiteantur; percupit ut 
multitudines, puerorum exemplo, qui Christo Hierosolymam 


77 [. Card. Bona, De divina psalmodia, cup. 19, § LI, 1. 
*8 Wissale Rom., Secreta feriae V post Dom. II Quadrag. 

advenienti laetantibus vocibus occurrerunt, hymnos concinant, 
ac Regem regunm summumque beneficiorum auctorem gloriae 
carmine gratiarumque actione prosequantur; utque preces suis 
ex labiis, supplices interdum, interdum hilares ac gratulantes 
edant, quibus, uti Apostoli prope lacum Tiberiadis, eius expe- 
riantur misericordiae ac potentiae auxilium; vel, uti Petrus in 
monte Thabor, beatae contemplationis luminibus atque affla- 
tibus acti, aeterno Deo se suaque omnia permittant. 

Quamobrem a vera ac germana Sacrae Liturgiae notione ac 
sententia omnino ii aberrant, qui eam utpote divini cultus par- 
tem iudicent externam solummodo ac sensibus obiectam, vel 
quasi decorum quemdam caerimoniarum apparatum; nec minus 
ii aberrant, qui eam veluti meram legum praeceptorumque sum- 
mam reputent, quibus Ecclesiastica Hierarchia iubeat sacros 
instrui ordinarique ritus. 

Omnibus igitur exploratum esse debet digne non posse 
honorari Deum, nisi mentes animique ad vitae periectionem 
assequendam erigantur; cultum autem, quem Ecclesia, una cum 
divino Capite suo coniuncta, Deo praestat, sanctitudinis adi-, 
piscendae habere efficacitatem quam maximam. 

Quae efficacitas, si de Eucharistico Sacrificio ac de Sacra- 
mentis agitur, ex opere operato potius ac primo loco oritur. 
Si vero vel actionem illam consideramus intaminatae Iesu 
Christi Sponsae, qua eadem precibus sacrisque caerimoniis Eu- 
charisticum adornat Sacrificium et Sacramenta; vel si de « Sa- 
cramentalibus » ac de ceteris ritibus agitur, quae ab Ecclesia- 
stica instituta sunt Hierarchia, tum efficacitas habetur potius 
ex opere operantis Ecclesiae, quatenus ea sancta est atque 
arctissime cum suo Capite coniuncta operatur. 

Quam ad rem cupimus, Venerabiles Fratres, ut animum in- 
tendatis vestrum ad novas illas cogitandi iudicandique ratio- 
nes ce christiana pietate, quam « obiectivam » vocant; quae 
quidem rationes, dum Mystici Corporis mysterium, itemque 
veracem gratiae actionem sanctitatis effectricem divinosque sa- 
cramentorum et Eucharistici Sacrificii actus in perspicuo po- 

nere conantur, eo tamen contendere videntur, ut « subiectivam » 
seu « personalem », quam dicunt, pietatem vel imminuant, vel 
omnino praetermittant. 

In liturgicis celebrationibus ac peculiari modo in Augusto 
altaris Sacrificio Redemptionis nostrae opus procul dubio conti- 
nuatur, eiusque fructus nobis impertitur. Christus in Sacramen- 
tis et in Sacrificio suo singulis diebus saluti nostrae operatur; per 
eademque nullo non tempore humanum genus expiat Deoque 
consecrat. Ea igitur « obiectiva », quae dicitur, virtute pollent, 
quae reapse animos nostros divinae Iesu Christi vitae facit 
participes. [deo non ex nostra, sed ex divina virtute eis effectrix 
illa vis inest, quae membrorum pietatem cuin Capitis pietate 
coniungit, eamdemque quodammodo reddit totius communitatis 
actionem. Quibus ex acutis argumentis nonmnulli concludunt 
christiana omnis pietas in Mystici Corporis Christi mysterio 
consistat oportere, nulla habita « personali » seu « subiectiva », 
ut aiunt, ratione; atque adeo cetera religionis upera neglegenda 
reputant, quae cum Sacra Liturgia arcte non devinciantur et 
extra cultum publicum absolvantur. 

Quas tamen circa duplicis pietatis genera conclusiones, 
quamvis optima sint, quae supra proponuntur, principia, fal- 
laces omnino esse, insidiosas ac perniciosissimas nemo est qui 
non videat. 

Utique retinendum est Sacramenta altarisque Sacrificium 
intimam habere in semet ipsis virtutem, utpote quae sint ipsius 
Christi actiones, quae divini Capitis gratiam in Mystici Cor- 
poris membra transmittant atque diffundant; verumtamen ut 
eadem debitam efficaciam habeant, opus est prorsus ut rectae 
animi nostri dispositiones accedant. Itaque, ad Eucharistiam 
quod attinet, Paulus Apostolus admonet: « Probet autem se 
ipsum homo, et sic de pane illo edat et de calice bibat ».*° 
Ideo Ecclesia exercitationes omnes, quibus, quadragenarii ieiu- 
nii praesertim tempore, animus expiatur noster, significan- 

ter presseque vocat « praesidia militiae christianae ».*' Sunt 
enim nisus vel actiones membrorum, quae adspirante iuvan- 
teque gratia divino Capiti suo adhaerere volunt, ut « appa- 
reat ... nobis — S. Augustini sententiam mutuamur — in 
nostro Capite, ipse fons gratiae ».*° Animadvertendum tamen 
est haec membra vivere, atque ratione voluntateque propria 
instructa et exornata esse; quamobrem necesse omnino est ut, 
labiis appositis fonti, vitale alimentum sumant in seseque 
transforment, eaque omnia averruncent, quae huius alimenti 
efficaciam praepedire possint. Asseverandum igitur est Redem- 
ptionis opus, quod in se res est a voluntate nostra non depen- 
dens, internum animi nostri nisum requirere, ut sempiternam 
nos salutem assequi possimus. 

Si privata atque interna singulorum pietas Augustum altaris 
Sacrificium ac Sacramenta neglexerit, seseque a salutifera vi 
subtraxerit, quae ex Capite in membra profluit, ea procul dubio 
reprobanda ac sterilis res erit. Sed cum omnia pietatis consi- 
lia et opera, quae cum Sacra Liturgia arcte non coniunguntur, 
idcirco dumtaxat ad humanos actus respiciunt, ut eos nempe 
ad caelestem Patrem erigant, utque homines ad paenitentiam 
et ad sanctum Dei timorem salutariter excitent, atque ex mundi 
vitiorumque illecebris aversos ad sanctitatis verticem per ar- 
duum iter feliciter reducant, tum profecto eadem non modo 
summis laudibus digna, sed prorsus necessaria sunt, quando- 
quidem spiritualis vitae pericula detegunt, ad virtutes adipi- 
scendas nos permovent, et actuosum illud adaugent studium, 
quo Iesu Christi servitio nos nostraque omnia addicamus opor- 
tet. Germana verique nominis pietas, quae « devotio » ab Ange- 
lico nominatur, quaeque principalis est religionis virtutis actus 
— quo quidem actu homines recte ordinantur, ad Deum apte 
diriguntur, atque ultro libenterque ad ea omnia se dedunt quae 
ad divinum cultum pertinent —** supernarum rerum medita- 


Vissale Rom., Feria IV Cinertum: orat. post imposit. cinerum. 

tione ac spiritualibus exercitationibus indiget, ut alatur, exci- 
tetur, vigeat et ad perfectioris vitae institutum nos moveat. 
Christiana enim religio postulat, si debito colatur modo, ut vo- 
luntas potissimum Deo consecretur, in ceterasque sua vi influat 
animi facultates. Atqui omnis voluntatis actus intellegentiae 
praeponit exercitium; et antequam desiderium ac propositum 
edatur se aeterno Numini per sacrificium consecrandi, cognitio 
necessaria omnino est earum rerum ac rationum, quae reli- 
gionem praecipiunt, ut sunt, verbi gratia, finis hominum ulti- 
mus ac divinae Maiestatis excellentia, ut officium est quo Crea- 
tori omnes obligamur, ut sunt denique cum inexhausti caritatis 
thesauri, quibus nos Deus ditare percupit, tum supernae gratiae 
necessitas ad constitutam nobis assequendam metam, ac pecu- 
liare illud iter ex divina nobis providentia destinatum, quando- 
quidem nos singuli universi, quasi corporis membra, cum Iesu 
Christo Capite copulati fuimus. Quoniam vero non semper ca- 
ritatis rationes animum nostrum, pravis interdum motibus per- 
turbatum, suadendo permovent, valde etiam opportunum est 
ut divinae iustitiae consideratio ac contemplatio nos salutariter 
percellat nosque ad christianam demissionem, paenitentiam 
morumque emendationem perducat. 

Haec autem omnia non ut vacua recordatio vel inanis com- 
mentatio habeantur, sed eo actuose contendant ut sensus nostri 
eorumque facultates menti ac rationi subiciantur, quam catho- 
lica collustraverit veritas; ut animus expietur ac purificetur no- 
ster, qui arctius cotidie conectatur Christo, qui ei magis ma- 
gisque conformetur, ab eodemque divinum afflatum divinam- 
que, qua indiget, vim hauriat; utque efficaciora usque incita- 
menta evadant, quibus homines ad frugem bonam, ad officio 
cuiusque suo fideliter obtemperandum et ad religionem rite exco- 
lendam exardescant virtutemque impensissime exercitandam : 
« vos Christi, Christus autem Dei ».*“ Omnia igitur recte ordi- 
nata, composita, atque, ut ita dicamus, « theocentrica» sint, 
si reapse volumus ut omnia ad Dei gloriam dirigantur per vitam 

virtutemque, quae in nos ex divino Capite permanat: « Haben- 
tes itaque, fratres, fiduciam in introitu sanctorum in sanguine 
Christi, quam initiavit nobis viam novam et viventem per ve- 
lamen, id est carnem suam, et Sacerdotem magnum super do- 
mum Dei, accedamus cum vero corde, in plenitudine fidei, 
aspersi corda a conscientia mala et abluti corpus aqua munda, 
teneamus spei nostrae confessionem indeclinabilem ... et con- 
sideremus invicem in provocationem caritatis et bonorum ope- 
rum ».*° 

Ex quo congruens oritur ac concors membrorum aequilibri- 
tas in mystico Iesu Christi Corpore. Dum catholicam fidem nos 
docet, nosque ad christianis obtemperandum praeceptis adhor- 
tatur, Ecclesia sternit ac munit viam ad actionem suam maxime 
sacerdotalem, sanctitatisque effectricem; itemque ad penitio- 
rem divini Redemptoris vitae contemplationem nos praeparat 
nosque ad altiorem perducit mysteriorum fidei cognitionem, 
ut supernum inde alimentum hauriamus, quo roborati et aucti 
tutum per Christum ad vitae perfecticnem processum facere 
possimus. Non solum per ministros suos, sed singulorum quoque 
christifidelium ope, qui eiusmodi ratione Iesu Christi spiritum 
imbiberint, conititur Ecclesia hoc eodem spiritu privatam, con- 
iugalem, socialem ac vel oeconomicam et politicam hominum 
vitam actionemque permeare, ut facilius ii omnes queant, qui 
filii Dei vocantur, propositum sibi finem consequi. 

Itaque privata id genus christianorum opera piusque ille 
nisus, quo iidem ad suum purificandum animum ducuntur, eo- 
rum profecto vires excitant, quibus aptius instruuntur ad Augu- 
stum altaris Sacrificium participandum, ad uberiore cum fructu 
Sacramenta suscipienda, et ad sacros ritus ita celebrandos, ut 
alacrius inde ad precandi seseque christiano more abnegandi 
studium animati ac conformati evadant, itemque ad actuose 
respondendum adspirantis divinae gratiae invitamento et ad 
Redemptoris nostri magis cotidie magisque virtutem imitan- 
dam; idque non modo propriae cuiusque utilitatis causa, sed 

totius etiam corporis Ecclesiae, in quo quidem quidquid bonum 
agitur, ex eius Capitis virtute proficiscitur atque in membro- 
rum omnium profectum redundat. 

In spirituali igitur vita nulla intercedere potest discrepan- 
tia vel repugnantia inter divinam illam actionem, quae ad per- 
petuandam Redemptionem nostram gratiam in animos infun- 
dit, ac sociam laboriosamque hominis operam, quae donum 
Dei vacuum non reddat oportet; ** itemque inter externi Sa- 
cramentorum ritus efficacitatem, quae ex opere operato ori- 
tur, atque eorum bene merentem actum, qui eadem imper- 
tiunt vel suscipiunt, quem quidem actum opwzs operantis vo- 
camus; ac pari modo publicas supplicationes inter privatasque 
preces; inter rectam agendi rationem supernarumque contem- 
plationem rerum; inter vitam asceticam ac Liturgiae pietatem; 
ac denique inter ecclesiasticae Hierarchiae iurisdictionem legi- 
timumque magisterium ac potestatem illam, quae proprie sa- 
cerdotalis dicitur, quaeque in sacro exercetur ministerio. 

Gravi de causa Ecclesia instat, ut piae meditationi, diligenti 
Sui ipsius recognitioni ac censurae, ceterisque spiritualibus 
exercitationibus statis temporibus ii vacent,*’ qui altari ex de- 
mandato munere inserviunt, quive religiosae vitae institutum 
inierunt, quandoquidem iidem peculiari modo liturgicis Sa- 
crificii factitandi divinaeque persolvendae laudis perfunctio- 
nibus destinantur. Procul dubio liturgica precatio, cum publica 
sit inclitae Iesu Christi Sponsae supplicatio, privatis precibus 
potiore excellentia praestat. Quae tamen potior excellentia neu- 
tiquam significat duo haec precandi genera inter se discrepare 
vel repugnare. Uno enim eodemque cum sint studio animata, 
una simul etiam confluunt ac componuntur secundum illud 
« omnia et in omnibus Christus »,** ad idemque contendunt pro- 
positum, donec in nobis formetur Christus.*° 


Cf. Car, Vi, i. 

* Cf. C. I. C., can. 125, 126, 565, 571, 585, 1367. 
Coloss., III, 11. 

** Cf. Gal., IV, 19. 

Ut autem satius aptiusque quid sit sacra Liturgia intelle- 
gatur, aliam oportet, nec minoris momenti, notam ac rationem 
eius considerare. 

Ecclesia nempe societas est, atque adeo propriam postulat 
auctoritatem ac Hierarchiam. Si omnia Mystici Corporis membra 
eadem participant bona et ad eadem diriguntur proposita, non 
omnia tamen eadem fruuntur facultate, neque omnia possunt 
eosdem elicere actus. Divinus siquidem Redemptor Regnum 
suum sacro constare ordine voluit, ac stabili veluti funda- 
mento inniti; qui quidem ordo caelestis Hierarchiae imaginem 
quodammodo refert. 

Apostolis solummodo iisque deinceps, qui rite ab eis eorum- 
que successoribus manuum impositionem susceperunt, sacer- 
dotalis tribuitur potestas, qua ut coram sibi credita plebe 
Iesu Christi personam sustinent, ita coram Deo ipsius populi 
personam gerunt. Eiusmodi sacerdotium non hereditate nec 
generis cognatione transmittitur; neque ex christianorum com- 
munitate oritur, vel a populo delegatur. Antequam populi no- 
mine apud Deum agat, sacrorum administer divini Redempto- 
ris legatus exsistit; atque idcirco quod Iesus Christus illius 
Corporis Caput est, cuius christiani sunt membra, ipse Dei vices 
apud demandatam sibi gentem gerit. Quae igitur ei committitur 
potestas, nihil natura sua humanum sapit, cum omnino superna 
sit, atque a Deo proficiscatur. « Sicut misit me Pater, et ego 
mitto vos ...*° qui vos audit, me audit ...‘’ euntes in mundum 
universum praedicate evangelium omni creaturae: qui credi-. 
derit et baptizatus fuerit, salvus erit ».* 

Quamobrem adspectabile et externum Iesu Christi sacer- 
dotium non universali, vel generali ac communi ratione in 
Ecclesia traditur, sed delectis hominibus impertitur per spiri- 

tualem quamdam illius Ordinis generationem, qui unum ex 
septem Sacramentis est, quique non modo gratiam confert pe- 
culiari huic vitae condicioni ac muneri propriam, sed indele- 
bilem etiam « characterem », qui sacrorum administros Iesu 
Christo sacerdoti conformatos, eosdemque aptos exhibet ad 
legitimos illos religionis actus eliciendos, quibus et homines 
sanctitudine imbuuntur et debita Deo tribuitur gloria, secun- 
dum normas ac praescripta divinitus data. 

Etenim, quemadmodum Baptismatis lavacrum christianos 
omnes distinguit atque a ceteris seiungit, quos piacularis unda 
non laverit neque membra sint Christi, ita pariter Ordinis Sa- 
cramentum a ceteris omnibus christifidelibus, hoc non donatis 
charismate, sacerdotes discernit, quandoquidem iidem dum- 
taxat, superno quodam instinctu vocati, augustum ingressi sunt 
ministerium, quo sacris destinantur aris, ac veluti divina effi- 
ciuntur instrumenta, quibus caelestis supernaque vita cum My- 
stico Iesu Christi Corpore communicatur. Ac praeterea, ut su- 
pra diximus, iidem solummodo indelebili nota illa insigniti 
sunt, qua Christo sacerdoti conformantur; eorumque tantum- 
modo manus consecratae sunt, « ut quaecumque benedixerint, 
benedicantur, et quaecumque consecraverint, consecrentur et 
sanctificentur in nomine Domini nostri Iesu Christi».** Ad eos 
igitur ii omnes convolent, quicumque in Christo vivere cupiunt, 
nam ab eis solacium, spiritualisque vitae alimentum accipient; 
ab eis salutare suscipient medicamentum, quo sanati ac con- 
firmati ex vitiorum exitio ac ruina feliciter emergere poterunt; 
ab eis denique domesticus eorum convictus benedictione conse- 
crabitur, atque extremus mortalis huius vitae halitus ad sem- 
piternam ingrediendam beatitatem dirigetur. 

Quoniam igitur sacra Liturgia imprimis a sacerdotibus Ec- 
clesiae nomine absolvitur, idcirco eius ordinatio, moderatio ac 
forma ab Ecclesiae auctoritate non pendere non potest. Quod 
quidem sicut ex ipsa christiani cultus natura consequitur, ita 
etiam historiae documentis confirmatur. 


** Pontif. Rom., De ordinatione presbyteri, in manuum unctione. 

Aliud praeterea est, quod inconcussum hoc Ecclesiasticae 
Hierarchiae ius comprobat, quod nimirum sacra Liturgia cum 
iis doctrinae principiis arctissime coniungitur, quae ab Eccle- 
sia ut certissimae veritatis capita proponuntur, atque adeo 
catholicae fidei praeceptis conformanda est, quae supremi Ma- 
gisterii auctoritas edidit ad divinitus patefactae religionis inte- 
gritatem tutandam. 

Quam ad rem aliquid in recta luce ponendum esse ducimus, 
quod vobis, Venerabiles Fratres, non ignotum esse putamus; 
eorum scilicet errorem atque fallaciam, qui sibi sumpsere sa- 
cram Liturgiam quasi quoddam experimentum exsistere veri- 
tatum ex fide retinendarum; quatenus nempe, si certa quaedam 
id genus doctrina per sacros Liturgiae ritus pietatis ac sancti- 
moniae fructus dederit, eam ab Ecclesia comprobandam esse, 
si vero secus, reprobandam. Unde effatum illud: « Lex orandi, 
lex credendi ». 

Verumtamen non ita docet, non ita praecipit Ecclesia. Cul- 
tus, qui ab ea Deo Optimo Maximo datur, ut presse significan- 
terque Augustinus ait, catholicae fidei continuata professio est, 
ac spei caritatisque exercitium: « fide, spe, caritate — ita ipse 
affirmat — colendum Deum ».“* In sacra Liturgia catholicam 
fidem expresse atque aperte profitemur non modo per mysterio- 
rum celebrationem, ac per confectionem Sacrificii Sacramen- 
torumque administrationem, sed fidei etiam « Symbolum » reci- 
tando vel canendo, quod qufdem christianorum insigne ac velulti 
tessera est, itemque tum aliis documentis, tum etiam Sacris 
perlegendis Litteris, quae Spiritu Sancto afflante conscriptae 
fuere. Liturgia igitur omnis catholicam fidem continet, qua- 
tenus Ecclesiae fidem publice testatur. 

Hac de causa, quotiescumque de aliqua definienda veritate 
divinitus data actum est, Summi Pontifices ac Concilia, cum ex 
« Fontibus Theologicis », quos vocant, haurirent, ex sacra etiam 
hac disciplina haud raro argumenta duxere; quemadmodum 
verbi gratia Decessor Noster imm. mem. Pius IX fecit, cum 

immaculatam Mariae Virginis conceptionex: Atque 
eodem fere modo Ecclesia ac SS. Patres, cum de aliqua veritate 
dubia controversaque disceptabatur, a venerandis etiam ritibus 
ex antiquitate traditis lumen petere non praeteriere. Itaque 
notum et venerandum illud habetur effatum: « Legem cre- 
dendi lex statuat supplicandi ».“* Sacra igitur Liturgia catho- 
licam fidem absolute suaque vi non designat neque constituit; 
sed potius, cum sit etiam veritatum caelestium professio, quae 
Supremo Ecclesiae Magisterio subicitur, argumenta ac testimo- 
nia suppeditare potest, non parvi quidem momenti, ad peculiare 
decernendum christianae doctrinae caput. Quodsi volumus eas, 
quae inter fidem sacramque Liturgiam intercedunt, rationes 
absoluto generalique modo internoscere ac determinare, iure 
meritoque dici. potest: « Lex credendi legem statuat suppli- 
candi ». Idemque asseverandum est, cum de ceteris theologicis 
virtutibus agitur: « In ... fide, spe et caritate continuato desi- 


6 


derio semper oramus ».* 


* * * 


Nullo non tempore Ecclesiastica Hierarchia hoc in rebus 
liturgicis iure usa est, divinum instruendo ordinandoque cul- 
tum, eumque novo semper, ad Dei gloriam christianorumque 
profectum, splendore ac decore ditando. Ac praeterea eadem 
non dubitavit — Eucharistici altaris Sacrificii Sacramentorum- 
que substantia sarta tectaque servata — illud immutare, quod 
omnino rei congruens non reputaret; idque adicere, quod aptius 
videretur ad Iesu Christi augustaeque Trinitatis honorem au- 
gendum, atque ad erudiendam et salutariter excitandam chri- 
stianam plebem.*’ 

Sacra enim Liturgia ut humanis, ita divinis constat elemen- 
tis; haec autem, ut patet, cum a Divino Redemptore constituta 
fuerint, nullo modo ab hominibus mutari possunt; illa vero, 


** De gratia Dei « Indiculus ». 
Aucustin., Epist. 130, ad Probam, 18. 
“ Cf. Const. Divini cultus, d. d. xx Dec. a. MCMXXVIII. 

prout temporum, rerum animorumque necessitates postulant, 
varias commutationes habere possunt, quas Ecclesiastica Hie- 
rarchia, S. Spiritus auxilio innixa, comprobaverit. Inde mi- 
randa illa oritur orientalium atque occidentalium rifuum va- 
rietas; inde progrediens incrementum proficiscitur, quo pecu- 
liares excolendae religionis consuetudines ac peculiaria pietatis 
opera pedetemptim evolvuntur, et quorum tenue dumtaxat indi- 
cium superioribus aetatibus habebatur; atque inde etiam inter- 
dum evenit, ut pia hac in re instituta, temporis decursu oblitte- 
rata, iterum in usum revocentur, iterumque renoventur. Haec 
omnia intemeratae Iesu Christi Sponsae vitam per tot saecula 
vigentem testantur; sacrum exprimunt eloquium, quod laben- 
tibus temporibus eam inter divinumque eius Sponsum inter- 
cessit, ut suam ac sibi creditarum gentium fidem suumque 
amorem inexhaustum profiteretur; itemque sapientem illam 
demonstrant institutionem ac disciplinam, qua in credentibus 
« sensum Christi» excitat ac cotidie magis adauget. 

Non paucae profecto fuere causae, quibus sacrae Liturgiae 
processus explicatur atque evolvitur per diuturnas gloriosasque 
Ecclesiae aetates. 

Ita, exempli gratia, cum catholica doctrina de Incarnato De! 
Verbo, de Eucharistiae Sacramento et Sacrificio, ac de Deipara 
Virgine Maria certius ac luculentius decerneretur, novae in- 
ductae sunt rituum formae, quibus lucem illam, quae splen- 
didius ex Ecclesiastici Magisterii declarationibus affulserat, 
liturgicae actiones satius aptiusque referebant ac quodammodo 
reverberabant, ut facilius christiani populi mentes animosque 
attingere posset. 

Subsequens Ecclesiasticae disciplinae progressio in Sacra- 
mentis impertiendis, ut verbi gratia in Paenitentiae Sacramenti 
administratione, ac catechnmenorum initum institutum eiusque 
deinceps intermissio, itemque divinae Eucharistiae Communio 
per unam tantum speciem in Latina Ecclesia habita, haec procul 
dubio non parum in causa fuere, cur antiquissimi ritus decursu 
temporum immutarentur, ac novi paulatim inducerentur ritus, 

qui cum invectis has in res ordinationibus magis congruere 
viderentur. 

Ad quam quidem progressionem conversionemque ea nou 
parum pietatis incepta et opera contulere, quae cum sacra Li- 
turgia non arcte coniunguntur, quaeque insequentibus subinde 
aetatibus ex mirabili Dei consilio nata, tantopere apud po- 
pulum increvere: ut verbi gratia auctior ac studiosior cotidie 
erga divinam Eucharistiam cultus, itemque erga acerbissimos 
Redemptoris Nostri cruciatus, erga sacratissimum Cor Iesu et 
in Deiparam Virginem castissimumque eius Sponsum. 

Atque in id etiam contulere, ad rerum adiuncta quod attinet, 
cum publicae peregrinationes ad martyrum sepulcra pietatis 
causa susceptae, tum peculiaria eadem de causa instituta ieiu- 
nia, tum denique stativae supplicationes, quae paenitentiae 
gratia hac in alma Urbe celebrabantur, quibusque non raro 
Summus etiam Pontifex intererat. 

Ac facile intellectu est optimarum artium progrediens in- 
crementum, architecturae, picturae ac musices potissimum, ad 
externa sacrae Liturgiae elementa decernenda varieque confor- 
manda haud parum valuisse. 

Hoc eodem in rebus liturgicis iure usa est Ecclesia ad divini 
cultus sanctitatem tutandam adversus privatorum hominum pe- 
culiariumque ecclesiarum abusus temerarie imprudenterque in- 
vectos. Atque ita factum est ut, cum saeculo xvi id genus usus 
ac consuetudines nimis magis increvissent, cumque hac in re 
privatorum incepta fidei pietatisque integritatem in discrimen 
inducerent, magno cum haereticorum profectu magnaque cum 
eorum fallaciae errorisque propagatione, tum Decessor Noster 
imm. mem. Sixtus V, ut legitimos Ecclesiae ritus defenderet, 
ab iisdemque quidquid impurum inductum fuisset prohiberet, 
anno MDLXxxvill Sacrum constituit tuendis ritibus Consilium; “* 
ad quod quidem institutum nostra etiam aetate ex credito mu- 
nere pertinet ea omnia vigilanti cura ordinare ac decernere, 
quae ad sacram Liturgiam spectent.* 


** Const. Immensa, d. d. xx1r Jan. MDLXXXVIII. 
¢. C.. com. 


Acta Apostolicae Sedis Commentarium O fficiale 


* * 


Quamobrem uni Summo Pontifici ius est quemlibet de divino 
cultu agendo morem recognoscere ac statuere, novos inducere 
ac probare ritus, eosque etiam immutare, quos quidem immu- 
tandos iudicaverit; * Episcopis autem ius et officium est vigilare 
diligenter ut sacrorum canonum praescripta de divino cultu 
sedulo observentur.” Haud igitur fas est privatorum arbitrio, 
etsi iidem ex Cleri ordine sint, sacras atque venerandas res illas 
permittere, quae ad religiosam christianae societatis vitam perti- 
neant, itemque ad Iesu Christi sacerdotii exercitium divinum- 
que cultum, ad debitum sanctissimae Trinitati, Incarnato Verbo, 
eius Genitrici augustae ceterisque caelitibus honorem redden- 
dum, et ad hominum salutem procurandam attineant; eadem- 
que ratione privato nemini ulla facultas est externas hoc in 
genere actiones moderari, quae cum Ecclesiastica disciplina et 
cum Mystici Corporis ordine, unitate ac concordia, immo haud 
raro cum catholicae etiam fidei integritate coniunguntur quam 
maxime. 

Ecclesia procul dubio vivens membrorum compages est, 
atque adeo in iis etiam rebus, quae ad sacram respiciunt Li- 
turgiam, succrescit, explicatur atque evoivitur, et ad necessi- 
tates rerumque adiuncta, quae temporum decursu habeantur, 
sese accommodai atque conformat, sarta tamen tectaque ser- 
vata suae doctrinae integritate. Verumtamen temerarius eorum 
ausus omnino reprobandus est, qui novas deliberato consilio 
liturgicas consuetudines invehant, vel obsoletos iam ritus revi- 
viscere iubeant, qui cum vigentibus legibus ac rubricis non con- 
cordent. Id autem contingere, Venerabiles Fratres, non sine 
magno animi dolore novimus, non modo in parvi sed in gravis- 
simi etiam momenti rebus; non desunt siquidem, qui in augusto 
peragendo Eucharistiae Sacrificio vulgari lingua utantur, qui 
nonnullos festos dies, — qui quidem ex rationibus mature per- 


"Cf C. I. C., can. 1261. 

pensis iam decreti ac statuti fuerint — ad alia tempora transfe- 
rant, et qui denique ex legitimis publicarum precum libris sacra. 
Veteris Testamenti scripta expungant, quippe quae reputent 
haud satis aetati huic nostrae congruentia atque opportuna. 

Latinae linguae usus, ut apud magnam Ecclesiae partem 
viget, perspicuum est venustumque unitatis signum, ac reme- 
dium efficax adversus quaslibet germanae doctrinae corrupte- 
las. In non paucis tamen ritibus vulgati sermonis usurpatio 
valde utilis apud populum exsistere potest; nihilominus unius 
Apostolicae Sedis est id concedere; atque adeo, ea inconsulta 
eaque non approbante, nihil prorsus hoc in genere fieri fas est, 
quandoquidem, ut diximus, sacrae Liturgiae ordinatio ab eius 
consilio ac nutu omnino pendet. 

Haec eadem iudicandi ratio tenenda est, cum de conatibus 
agitur, quibus nonnulli enituntur quoslibet antiquos ritus ac 
caerimonias in usum revocare. Utique vetustae aetatis Liturgia 
veneratione procul dubio digna est; verumtamen vetus usus, 
non idcirco dumtaxat quod antiquitatem sapit ac redolet, aptior 
ac melior existimandus est vel in semet ipso, vel ad consequentia 
tempora novasque rerum condiciones quod attinet. Recentiores 
etiam liturgici ritus reverentia observantiaque digni sunt, quo- 
niam Spiritus Sancti afflatu, qui quovis tempore Ecclesiae adest 
ad consummationem usque saeculorum,” orti sunt; suntque 
iidem pariter opes, quibus inclita Iesu Christi Sponsa utitur 
ad hominum sanctitatem excitandam procurandamque. 

Ad sacrae Liturgiae fontes mente animoque redire sapiens 
profecto ac laudabilissima res est, cum disciplinae huius stu- 
dium, ad eius origines remigrans, haud parum conferat ad 
festorum dierum significationem et ad formularum, quae usur- 
pantur, sacrarumque caerimoniarum sententiam altius diligen- 
tiusque pervestigandam: non sapiens tamen, non laudabile 
est omnia ad antiquitatem quovis modo reducere. Itaque, ut 
exemplis utamur, is ex recto aberret itinere, qui priscam altari 
velit mensae formam restituere; qui liturgicas vestes velit nigro 


*? Cf. Matrn., XXVIII, 20. 

semper carere colore; qui sacras imagines ac statuas e templis 
prohibeat; qui divini Redemptoris in Crucem acti effigies ita 
conformari iubeat, ut corpus eius acerrimos non referat, quos 
passus est, cruciatus; qui denique polyphonicos, seu multisonos 
concentus reprobet ac repudiet, etiamsi normis obtemperent ab 
Apostolica Sede datis. 

Quemadmodum enim e catholicis cordatus nemo, eo con- 
silio ductus ut ad veteres revertat formulas, a prioribus Con- 
ciliis adhibitas, illas respuere potest de christiana doctrina sen- 
tentias, quas Ecclesia, adspirante moderanteque divino Spi- 
ritu, recentiore aetate, ubere cum fructu, composuit retinen- 
dasque decrevit; itemque quemadmodum e catholicis corda- 
tus nemo vigentes leges repudiare potest, ut ad praescripta 
regrediatur, quae ex antiquissimis hauriantur canonici iuris 
fontibus; ita pari modo, cum de sacra Liturgia agitur, qui ad 
antiquos redire ritus consuetudinesque velit, novas repudiando 
normas, quae ex providentis Dei consilio ob mutatas rerum 
condiciones fuere inductae, non is procul dubio, ut facile cer- 
nere est, sapienti rectoque movetur studio. 

Haec enim cogitandi agendique ratio nimiam illam revivi- 
scere iubet atque insanam antiquitatum cupidinem, quam ille- 
gitimum excitavit Pistoriense concilium, itemque multiplices 
illos restituere enititur errores, qui in causa fuere, cur concilia- 
bulum idem cogeretur, quique inde non sine magno animorum 
detrimento consecuti sunt, quosque Ecclesia, cum evigilans sem- 
per exsistat « fidei depositi » custos sibi a divino Conditore con- 
crediti, iure meritoque reprobavit.** Etenim prava id genus pro- 
posita atque incepta eo contendunt, ut actionem illam exte- 
nuent ac debilitent, sanctitatis effectricem, qua sacra Liturgia 
adoptionis filios ad caelestem Patrem salutariter dirigit. 

Omnia igitur ita fiant, ut debita servetur cum Ecclesiastica 
Hierarchia coniunctio. Nemo sibi arbitrium sumat normas si- 
bimet ipsi decernendi easdemque ex voluntate sua ceteris impe- 


* Cf. Prus VI, Const. Auctorem fidei, d. d. xxvimt Aug. Mpccxcrv, nn. XXXI-XXXIV, 
XXXIX, LXII, LXVI, LXIX-LXXIV. 

randi. Summus dumtaxat Pontifex, ut Beati Petri successor. 
est, cui divinus Redemptor curam concredidit universum pa- 
scendi gregem,* unaque simul Episcopi, quos, Apostolicae ob- 
temperantes Sedi, « Spiritus Sanctus posuit ... regere Ecclesiain 
Dei »,*° iure officioque pollent chrisiianum gubernandi populum. 
Quamobrem, Venerabiles Fratres, quotiescumque — salutari 
etiam, si oporteat, adhibita severitate — auctoritatem tuemini 
vestram, non modo officium vestrum adimplemini, sed ipsam 
Ecclesiae Conditoris in tuto ponitis voluntatem. 


{I 


Christianae religionis caput ac veluti centrum Sanctissimae 
Eucharistiae Mysterium est, quam olim Summus Sacerdos Chri- 
stus instituit, quamque per suos administros perpetuo in Eccle- 
sia renovari iubet. Cum de sacrae Liturgiae re maxima agatur, 
opportunum ducimus in hoc aliquantisper immorari, vestros- 
que, Venerabiles Fratres, in gravissimam hanc causam con- 


vertere animos. 


Christus Dominus, « sacerdos in aeternum secundum ordi- 
nem Melchisedech »,** qui, « cum dilexisset suos qui erant in 
mundo »,’’ « in caena novissima, qua nocte tradebatur, ut di- 
lectae Sponsae suae Ecclesiae visibile, sicut hominum natura 
exigit, relinqueret sacrificium, quo cruentum illud semel in 
Cruce peragendum repraesentaretur, elusque memoria in finem 
usque saeculi permaneret, atque illius salutaris virtus in re- 
missionem eorum quae a nobis quotidie committuntur, pecca- 
torum applicaretur, ... Corpus et Sanguinem suum sub specie- 
bus panis et vini Deo Patri obtulit, ac, sub earundem rerum 
symbolis, Apostolis, quos tunc Novi Testamenti sacerdotes con- 


** Cf. Ioan., XXI, 15-17. 

stituebat, ut sumerent, tradidit; et eisdem eorumque in sacer- 
dotio successoribus ut offerrent praecepit ».* 

Augustum igitur altaris Sacrificium non mera est ac simplex 
Iesu Christi cruciatuum ac mortis commemoratio, sed vera ac 
propria sacrificatio, qua quidem per incruentam immolatio- 
nem Summus Sacerdos id agit, quod iam in Cruce fecit, semet 
ipsum aeterno Patri hostiam offerens acceptissimam. « Una ... 
eademque est hostia, idem nunc offerens sacerdotum ministerio, 
qui se ipsum tunc in Cruce obtulit, sola offerendi ratione di- 
versa ».°° 

Idem itaque sacerdos, Christus Iesus, cuius quidem sacram 
personam eius administer gerit. Hic siquidem, ob consecratio- 
nem quam accepit sacerdotalem, Summo Sacerdoti assimulatur, 
ac potestate fruitur operandi virtute ac persona ipsius Christi.*° 
Quamobrem actione sua sacerdotali Christo quodammodo « lin- 
guam suam commodat, manum porrigit ».* 

Eadem pari modo victima est, divinus nempe Redemptor, 
secundum humanam naturam suam et in corporis sanguinisque 
sui veritate. Dissimilis tamen ratio est, qua Christus offertur. 
In Cruce enim totum semet ipsum suosque Deo obtulit do- 
lores; victimae vero immolatio per cruentam mortem, libera 
voluntate obitam, effecta est. In ara autem, ob gloriosum hu- 
manae naturae suae statum, « mors illi ultra non dominabi- 
tur »,°? ideoque sanguinis effusio haud possibilis est; verum- 
tamen ex divinae sapientiae consilio Redemptoris nostri sacri- 
ficatio per externa signa, quae sunt mortis indices, mirando 
quodam modo ostenditur. Siquidem per panis « transubstan- 
tionem » in corpus vinique in sanguinem Christi, ut eius corpus 
reapse praesens habetur, ita eius cruor: eucharisticae autem 
species, sub quibus adest, cruentam corporis et sanguinis sepa- 
rationem figurant. Itaque memorialis demonstratio eius mortis, 


** Cone. Trid., Sess. XXII, ec. 1. 

Ibidem, ec. 2. 

Cf. S. Tuom., Summa Theol., IU], q. XXII, a. 4. 
Toann. Curys., Jn Ioann. Hom., 86, 4. 

quae reapse in Calvariae loco accidit, in singulis altaris sacri- 
ficiis iteratur, quandoquidem per distinctos indices Christus 
Iesus in statu victimae significatur atque ostenditur. 

Iidem praeterea praestituti fines sunt; quorum primus glo- 
ria est caelesti Patri tribuenda. Ab incunabulis usque ad mor- 
tem Iesus Christus procurandae divinae gloriae studio incensus 
est; atque ex Cruce eius sanguinis immolatio caelum ascendit 
in odorem suavitatis. Utque eiusmodi praeconium numquam 
intermittatur, in Eucharistico Sacrificio membra cum divino 
suo Capite copulantur, et cum ipso unaque cum Angelis atque 
Archangelis immortales Deo laudes concinunt,** Patri Omni- 
potenti deferentes omnem honorem ac gloriam.” 

Alter autem, qui praestituitur, finis eo spectat, ut gratiae 
adhibeantur Deo debitae. Divinus tantummodo Redemptor, 
utpote dilectissimus Aeterni Patris Filius, cui quidem immen- 
sus eius patebat amor, dignum ei potuit gratiae deferre carmen. 
Hoc iam spectavit, hoc voluit, in novissima caena « gratias 
agens ».°° Idque efficere ex Cruce pendens non intermisit; non 
intermittit in augusto arae Sacrificio, quod gratiarum actio- 
nem, seu eucharisticam actionem, significat; quandoquidem hoc 
« vere dignum et iustum est, aequum et salutare ».*° 

Tertio autem loco, expiationis, placationis reconciliationisque 
proponitur finis. Nemo alius procul dubio quam Christus Omni- 
potenti Deo de humani generis culpis omnino satisfacere pote- 
rat; ipse igitur in Cruce immolari voluit « propitiatio pro pecca- 
tis nostris, non pro nostris autem tantum, sed etiam pro totius 
mundi».*’ Atque in altaribus itidem cotidie sese offert pro redem- 
ptione nostra, ut ab aeterna damnatione erepti in electorum 
gregem adsciscamur. Idque non pro nobis tantum, qui mor- 
tali hac vita fruimur, sed etiam « pro omnibus in Christo 
quiescentibus, qui nos praecesserunt cum signo fidei et dor- 


Cf. Missale Rom., Praefatio. 
Cf. [bidem, Canon. 

miunt in somno pacis »; ** nam sive vivimus, sive morimur, « ab 
uno tamen eodemque Christo non recedimus ».*° 

Quarto denique loco impetrationis habetur finis. Homo, 
utpote filius prodigus, bona omnia a caelesti Patre accepta, 
male consumpsit ac dissipavit, ideoque in egestatem summam 
summumque in squalorem redactus est. Attamen ex Cruce Chri- 
stus « preces supplicationesque... cum clamore valido et lacri- 
mis offerens, exauditus est pro sua reverentia ».”° Itemque sa- 
cris in aris efficaci eadem ratione noster apud Deum sequester 
est, ut omni benedictione et gratia repleamur. 

Facile igitur inteilectu est cur sacrosancta Tridentina Sy- 
nodus asseveret salutarem Crucis virtutem per Eucharisticum 
Sacrificium nobis impertiri ad cotidiana nostra delenda pec- 
cata.” 

Apostolus autem gentium copiosam plenitudinem perfectio- 
nemque declarans Sacrificii Crucis, Christum edicit una obla- 
tione consummasse in sempiternum sanctificatos. ** Huius 
enim Sacrificii promerita, ut infinita prorsus sunt atque im- 
mensa, terminos nesciunt; ad universitatem quippe hominum 
spectant cuiusvis temporis, cuiusvis loci; quatenus in eo sa- 
cerdos ac victima Deus homo est; quatenus eius immolatio, 
eodem modo ac eius Aeterni Patris voluntati obtemperatio, per- 
fecta omnino fuit; et quatenus ipse mortem oppetiit utpote hu- 
mani generis Caput: « Vide commercium*emptionis nostrae: 
Christus pendet in ligno, vide quanto emit; ... sanguinem fudit, 
sanguine suo emit, sanguine Agni immaculati emit, sanguine 
unici Filii Dei emit ... Emptor Christus est; pretium sanguis; 
possessio orbis terrarum ».” 

Haec tamen emptio non statim plenum assequitur effe- 
ctum suum: oportet siquidem Christus, postquam amplissimo 


* Missale Rom., Canon. 

AucustIn., De T'rinit., lib. XIII, ec. 19 

V5. 

"' Cf. Sess. XXII. c. 1. 

"2 Cf. Hebr., X, 14. 

‘* S. Aucustin.. Enarr. in Ps. CXLVII, n. 16. 


Acta Pii Pp. XII bot 


hoc sui ipsius pretio mundum redemerit, in veram reapse ani- 
morum hominum possessionem veniat. Quamobrem ut eorum 
redemptio ac salus, ad singulos quod attinet et ad subsequentes 
posteritates omnes in finem usque saeculi, opere efficiatur Deo- 
que habeatur accepta, opus est prorsus ut singillatim homines 
vitali modo Crucis Sacrificium attingant, ideoque quae ex eo 
eduntur merita iisdem impertiantur. Dici quodammodo potest 
in Calvaria Christum piacularem salutaremque instruxisse pi- 
scinam, quam suo replevit effuso cruore: at si homines eius non 
se mergunt in undas, atque inibi suas iniquitatum maculas 
non detergunt, purificati ac salvi fieri profecto nequeunt. 

Ut igitur in sanguine Agni singuli peccatores dealbentur, 
socius Christifidelium labor requiritur. Licet enim Christus, 
universe loquendo, totum humanum genus morte sua cruenta 
Patri reconciliaverit, voluit tamen ut omnes ad Crucem suam. 
per sacramenta potissimum ac per Eucharistiae Sacrificium, 
accederent atque adducerentur, ut ab se partos ex Cruce fructus 
assequerentur salutares. Qua quidem actuosa singulorum par- 
ticipatione, quaemadmodum membra divino suo Capiti cotidie 
magis assimulantur, sic etiam salus ex Capite profluens imper- 
titur membris: ita quidem ut nos possimus divi Pauli iterare 
verba: « Christo confixus sum Cruci: vivo autem, iam non ego, 
vivit vero in me Christus ».* Sicut enim, iam alia opportuni- 
tate data, enucleate satis ex suscepto consilio ediximus, Chri- 
stus Iesus « dum in Cruce emoriens, immensum Redemptionis 
thesaurum Ecclesiae suae, nihil ea conferente, dilargitus est; 
ubi de eiusmodi thesauro distribuendo agitur, id efficiendae 
sanctitatis opus non modo cum intaminata sua Sponsa com- 
municat, sed ex eius etiam opera vult quodammodo oriri ».” 

Augustum autem altaris Sacrificium eximium est veluti 
instrumentum, quo promerita e divini Redemptoris Cruce orta 
credentibus distribuuntur: « quoties huius hostiae commemo- 
ratio celebratur, opus nostrae Redemptionis exercetur ».” Illud 

Gal., II, 19,20. 

tamen, nedum cruenti Sacrificii dignitatem minuat, eius potius 
magnitudinem necessitatemque, ut Tridentina Synodus asse- 
verat,”’ declarat magisque perspicuas reddit. Dum cotidie im- 
molatur, nos admonet aliam non esse salutem, nisi in Cruce 
Domini Nostri Iesu Christi; 7* eiusmodi autem Sacrificii con- 
tinuationem « ab ortu ... solis usque ad occasum » ” Deum 
ipsum perfici velle, ne gloriae gratiarumque actionis intermit- 
tatur hymnus, ab hominibus idcirco Creatori debitus, quod 
perpetuo eius indigeant auxilio, divinique indigeant Redempto- 
ris sanguine ad ea delenda peccata, quae eius provocant iusti- 
tiam. 


* 


Expedit igitur, Venerabiles Fratres, christifideles omnes ani- 
madvertant summo sibi officio esse summaeque dignitati Eu- 
charisticum participare Sacrificium; idque non quiescenti ne- 
glegentique animo et ad alia excurrenti atque vaganti, sed tam 
impense tamque actuose ut cum Summo Sacerdote arctissime 
coniugentur secundum illud Apostoli: « Hoc ... sentite in vobis, 
quod et in Christo Iesu »; *° atque una cum ipso et per ipsum 
illud offerant, unaque cum eo se devoveant. 

Christus utique sacerdos est, sed nobis non sibi sacerdos, 
cum vota religionisque sensus totius humani generis nomine 
aeterno Patri deferat; idem pariter victima est, sed nobis, 
cum semet ipsum in vicem hominis culpis obnoxii reponat. 
Iamvero illud Apostoli « hoc ... sentite in vobis quod et in 
Christo Iesu » a christianis omnibus postulat, ut eo modo ani- 
mum in se referant affectum, quantum humana potest facultas, 
quo divini Redemptoris animus affectus erat, cum sui ipsius 
faciebat Sacrificium; humilem nempe referant mentis demis- 
sionem, summaeque Dei Maiestati adorationem adhibeant, ho- 
norem, laudem gratiarumque actionem. Postulat praeterea ab 

Cf. Sess. XXII, c. 2 et can. 4 

7® Cf. Gal., VI, 14. 

iisdem ut victimae condicionem quodammodo sumant, ut semet 
ipsos ad Evangelii praecepta abnegent, ut paenitentiae ultro 
libenterque dent operam, utque admissa quisque sua detesten- 
tur et expient. Postulat denique ut omnes una cum Christo 
mysticam in Cruce mortem obeamus, ita quidem ut Pauli sen- 
tentiam usurpare possimus: « Christo confixus sum Cruci ».™ 

Quod tamen christifideles Eucharisticum participant Sacri- 
ficium, non idcirco sacerdotali etiam potestate fruuntur. Id 
quidem vestrorum gregum clare prae oculis ponatis omnino 
necesse est. 

Sunt enim, Venerabiles Fratres, qui hodie ad iam olim 
damnatos errores accedentes,** doceant in Novo Testamento 
sacerdotii nomine id solummodo venire, quod ad omnes spectet, 
qui sacri fontis lavacro expiati fuerint; itemque praeceptum 
illud, quo Iesus Christus in novissima caena id Apostolis com- 
miserat faciendum, quod ipse fecerat, ad cunctam directo per- 
tinere christifidelium Ecclesiam ; atque exinde, deinceps tantum, 
hierarchicum consecutum esse sacerdotium. Quapropter popu- 
lum autumant vera perfrui sacerdotali potestate, sacerdotem 
autem solummodo agere ex delegato a communitate munere. 
Quam ob rem Eucharisticum Sacrificium veri nominis « con- 
celebrationem » existimant, ac reputant expedire potius ut sa- 
cerdotes una cum populo adstantes « concelebrent », quam ut 
privatim Sacrificium offerant absente populo. 

Quantopere captiosi huius generis errores iis contradicant 
veritatibus, quas iam supra asseveravimus, de gradu tractantes 
quo sacerdos in Mystico Iesu Christi Corpore pollet, explanare 
supervacaneum est. Illud tamen in memoriam revocandum 
esse ducimus, sacerdotem nempe idcirco tantum populi vices 
agere, quia personam gerit Domini nostri Iesu Christi, quatenus 
membrorum omnium Caput est, pro iisdemque semet ipsum 
offert; ideoque ad altare accedere ut ministrum Christi, Christo 
inferiorem, superiorem autem populo.** Populum contra, quippe 


* Gal., II, 19. 
*2 Cf. Conc. Trid., Sess. XXIII, c. 4. 

qui nulla ratione Divini Redemptoris personam sustineat, neque 
conciliator sit inter seipsum et Deum, nullo modo iure sacerdo. 
tali frui posse. 

Quae quidem fidei certitudine constant; at praeterea christi- 
fideles etiam divinam offerre hostiam, diversa tamen ratione, 
dicendi sunt. 

Id iam luculentissime nonnulli ex Decessoribus Nostris et 
Ecclesiae doctoribus declararunt. « Non solum, ita imm. mem. 
Innocentius III, offerunt sacerdotes, sed et universi fideles: 
nam quod specialiter adimpletur ministerio sacerdutum, hoc 
universaliter agitur voto fidelium ».** Ac placet unum saltem 
ex pluribus S. Roberti Bellarmini effatis in hanc rem afferre: 
« Sacrificium, inquit, in persona Christi principaliter offertur. 
Itaque ista oblatio, consecrationem subsequens, est quaedam 
testificatio, quod tota Ecclesia consentiat in oblationem a Christo 
factam, et simul cum illo offerat ».*° 

Eucharistici quoque Sacrificii ritus ac preces haud minus 
clare significant atque ostendunt victimae oblationem una cum 
populo a sacerdotibus fieri. Non solum enim post panis ac vini 
oblationem sacrorum administer, ad populum conversus, signi 
ficanter dicit: « Orate fratres, ut meum ac vestrum sacrificium 
acceptabile fiat apud Deum Patrem omnipotentem »;** sed 
praeterea supplicationes, quibus Deo divina offertur hostia, plu- 
rali numero plerumque eduntur; in iisdemque non semel indi- 
catum est, populum etiam hoc augustum participare Sacrifi- 
cium, quatenus idem offerentem. Haec enim, verbi gratia, ha- 
bentur: « Pro quibus tibi offerimus, vel qui tibi offerunt. 
Hanc igitur oblationem servitutis nostrae, sed et cunctae fami- 
liae tuae, quaesumus Domine, ut placatus accipias. ... Nos servi 
tui, sed et plebs tua sancta offerimus praeclarae Maiestati tuae 
de tuis donis ac datis hostiam puram, hostiam sanctam, ho- 
stiam immaculatam ».*’ 

** De Sacro Altaris Mysterio, 111, 6. 

> De Missa, I, cap. 27. 


°° Missale Rom., Ordo Missae. 

Nec mirum est christifideles ad huiusmodi dignitatem ele- 
vari. Baptismatis enim lavacro, generali titulo christiani in 
Mystico Corpore membra efficiuntur Christi sacerdotis, et « cha- 
ractere » qui eorum in animo quasi insculpitur, ad cultum di- 
vinum deputantur; atque adeo ipsius Christi sacerdotium pro 
sua condicione participant. 

Nullo non tempore in catholica Ecclesia humana ratio, fide 
collustrata, ad divinarum rerum maiorem, quae fieri possit, 
cognitionem contendit. Quamobrem consenianeum est ut chri- 
stianus quoque populus pie quaerat, quo sensu et ipse in Eucha- 
ristici Sacrificii Canone illud offerre dicatur. Ut satis igitur 
faciamus pio eiusmodi voto, rem placet heic breviter presseque 
exponere. 

Et primum quidem ratioines habentur magis a re remotae, 
quia nempe haud raro contingit ut christifideles, sacris assi- 
stentes ritibus, suas preces cum sacerdotis precibus alternis 
vocibus conserant; itemque, quia nonnumquam -— quod anti- 
quitus eveniebat crebrius —— administris altaris panem vinum- 
que offerunt, ut Christi corpus et sanguis fiant; ac denique 
quia eleemosynis id agunt. ui sacerdos divinam victimam pro 
iisdem offerat. 

At est etiam intima ratio, cur christiani omnes, ii praeser- 
lim qui altari adsunt, offerre dicantur. 

Qua in re gravisSima ne perniciosus oriatur error, offerendi 
vocem propriae significationis terminis circumscribamus opor- 
tet. Incruenta enim illa imimolatio, qua consecrationis verbis 
prolatis Christus in statu victimae super altare praesens red- 
ditur, ab ipso solo sacerdote perficitur, prout Christi personam 
sustinet, non vero prout christifidelium personam gerit. At 
idcirco quod sacerdos divinam victimam altari superponit, 
eamdem Deo Patri qua oblationem defert ad gloriam Sanctis- 
simae Trinitatis et in bonum totius Ecclesiae. Hanc autem re- 
stricti nominis oblationem christifideles suo moda duplicique 
ratione participant: quia nempe non tantum per sacerdotis 
manus, sed etiam una cum ipso quodammodo Sacrificium offe- 

runt: qua quidem participatione, populi quoque oblatio ad 
ipsum liturgicum refertur cultum. 

Christifideles autem per sacerdotis manus Sacrificium offerre 
ex eo patet, quod altaris administer personam Christi utpote 
Capitis gerit, membrorum omnium nomine offerentis; quo qui 
dem fit, ut universa Ecclesia iure dicatur per Christum victi- 
mae oblationem deferre. Populum vero una cum ipso sacerdote 
offerre non idcirco statuitur, quod Ecclesiae membra, haud ali- 
ter ac ipse sacerdos,ritum liturgicum adspectabilem perficiant, 
quod solius ministri est ad hoc divinitus deputati: sed idcirco 
quod sua vota laudis, impetrationis, expiationis gratiarumque 
actionis una cum votis seu mentis intentione sacerdotis. immo 
Summi ipsius Sacerdotis, eo fine coniungit, ut eadem in ipsa 
victimae oblatione, externo quoque sacerdotis ritu, Deo Patri 
exhibeantur. Externus enim sacrificii ritus suapte natura cul- 
tum internum manifestet necesse est: novae autem legis Sacri- 
ficium supremum illud obsequium significat, quo ipse princi 
palis offerens, qui Christus est, et una cum eo et per eum omnia 
eius mystica membra debito Deum honore prosequantur ac 
venerentur. 

Magno autem cum animi gaudio certiores facti sumus eius- 
modi doctrinam, postremis hisce praesertim temporibus, ob im- 
pensius multorum liturgicae disciplinae studium, in sua luce 
fuisse collocatam. Facere tamen non possumus quin veritatis 
superlationes traiectionesque, quae cum germanis Ecclesiae 
praeceptis non concordent, vehementer deploremus. 

Nonnulli siquidem illa omnino Sacrificia reprobant, quae 
privatim ac non adstante populo offerairtur, quasi a prisca sa- 
crificandi forma aberrent; nec desunt qui asseverent sacerdo-. 
tes non posse eodem tempore pluribus in aris divina litare 
hostia, quod hac agendi ratione communitatem dissocient, 
eiusque unitatem in discrimen adducant: itemque non desunt, 
qui eo usque procedant, ut oportere prorsus reputent plebem 
confirmare ratumque habere Sacrificium, ut illud vim virtu- 

Perperam hac in re ad socialem Eucharistici Sacrificii indo- 
lem provocatur. Quotiescumqte enim sacerdos id renovat, quod 
divinus Redemptor in novissima caena peregit, reapse Sacrifi- 
clum consummatur: quod quidem Sacrificium, semper et ubi- 
que, itemque necessario ac suapte natura, publico et sociali 
munere fruitur; quandoquidem is, qui itlud immolat, et Christi 
et christifidelium, cuius Divinus Redemptor est Caput, nomine 
agit, atque illud Deo offert pro Ecclesia Sancta Catholica, ac 
pro vivis et defunctis.** Idque fit procul dubio sive christifideles 
praesentes adsint quos Nos frequentissimos pientissimosque 
adesse cupimus ac commendamus —, sive non adsint, cum 
neutiquam requiratur ut, quod sacrorum administer fecerit, 
populus ratum habeat. 

Licet tamen ex iis, quae modo exposuimus, clare pateat no- 
mine Christi atque Ecclesiae litari, neque suis fructibus etiam 
socialibus Eucharisticum privari Sacrificium quamvis nullo 
praesente acolytho a sacerdote celebretur, nihilo secius ob 
huius tam augusti mysterii dignitatem, volumus atque urge- 
mus — quod ceteroquin semper praecepit Mater Ecclesia — ut 
nullus sacerdos ad altare accedat, nisi adsit minister, qui ei 
inservial eique respondeat, ad normam canonis pcccxmt., 

Ut autem oblatio illa, qua in hoe Sacrificio christifideles di- 
vinam victimam Caelesti Patri offerunt, plenum sortiatur effe- 
ctum, aliud quoque adiungant oportet : semet ipsos nempe quasi 
hostiam immolent necesse est. 

Quae quidem immolatio ad liturgicum solummodo Sacri- 
ficium non reducitur. Vult enim Apostolorum Princeps ut eo 
ipso quod Christo tamquam lapides vivi superaedificamur, pos- 
simus tamquam « sacerdotium sanctum, offerre spiritales ho- 
stias acceptabiles Deo per Iesum Christum »: *’ Paulus autem 
Apostolus absque ullo temporis discrimine hisce verbis chri- 
stianos adhortatur: « Obsecro itaque vos, ... ut exhibeatis cor- 
pora vestra hostiam viventem, sanctam, Deo placentem, ratio 


Rom., Canon Missae. 


I Petr., If, 35 


: 


558 feta A postolicue Sedis — Commenterium Officiale 


nabile obsequium vestrum At cum potissimum christiti- 
deles liturgicae actioni tam pia intentaque mente coniunguntur, 
ut de iisdem reapse dici queat: « quorum tibi fides cognita est 
et nota devotio »,*’ facere non possunt quin sua cuiusque fides 
alacrius per caritatem operetur, pietas vigeat atque flamme- 
scat, ac singuli universi divinae procurandae gloriae se conse- 
crent, vehementerque cupientes Iesu Christo. acerrimos per- 
pesso dolores, sese arctissime assimulare, cum ipso Summo Sa- 
cerdote et per ipsum se quasi spiritualem hostiam offerant. 

Quod quidem illa etiam adhortamenta docent, quibus Epi- 
scopus, Ecclesiae nomine, sacrorum administros appellat quo 
die eos consecrat: « Agnoscite quod agitis, imitamini quod tra- 
ctatis, quatenus, mortis dominicae mysterium celebrantes, mor 
tificare membra vestra a vitiis et concupiscentiis omnino procu 
retis ».°* Ac fere eodem modo in sacris Liturgiae libris chri- 
stiani admonentur, qui ad altare accedant, ut sacra partici- 
pent: « Sit in hoc ... altari innocentiae cultus, immoletur su- 
perbia, iracundia iuguletur, luxuria omnisque libido feriatur, 
offeratur pro turturibus sacrificium castitatis et pro pullis co 
lumbarum innocentiae sacrificium ».** Dum igitur altari adsta 
mus, ita animum nostrum transformemus oportet, ut quidquid 
peccatum est in eo penitus restinguatur, quidquid vero per 
Christum vitam gignit supernam, enixe refoveatur ac robore- 
tur: atque adeo nos efficiamur, una cum Immaculata Hostia. 
victima Aeterno Patri accepta. 

Quod quidem propositum sanctissimum ut Ecclesia aptiore, 
quo fieri possit, modo ad effectum deducere queat, per sacrae 
Liturgiae praecepta omni ope enititur. Huc enim non solum 
lectiones spectant, homiliae ceteraeque sacrorum administrorum 
conciones universusque mysteriorum cyclus, quae nobis per 
anni decursum recolenda proponuntur, sed vestimenta etiam 
ac sacri ritus eorumque externus apparatus; quae quidem eo 

Xom., 1 

pertinent ut « maiestas tanti Sacrificii commendetur, et mentes 
fidelium per haec visibilia religionis et pietatis signa, ad rerum 
altissimarum, quae in hoc Sacrificio latent, contemplationem 
excitentur 

Omnia igitur liturgiae elementa eo contendunt, ut animus 
noster Divini Redemptoris imaginem per Crucis mysterium in 
se referat secundum illud Apostoli gentium: « Christo confixus 
sum Cruci; vivo autem, iam non ego, vivit vero in me Chri- 
stus ».*° Quam ob rem nos veluti hostia una cum Christo effi- 
cimur ad augendam Aeterni Patris gloriam. 

Huc igitur christifideles, divinam victimam in Eucharistico 
Sacrificio offerentes, animum convertant atque erigant. Si enim, 
ut S. Augustinus scribit, mysterium nostrum in mensa domi- 
nica positum est,’* id est ipse Christus Dominus, prout Caput 
et symbolum coagmentationis illius exsistit, qua nos Corpus 
Christi sumus *’ et membra corporis eius; * si 8. Robertus Bel- 
larminus ad mentem doctoris Hipponensis docet, in Sacrificio 
altaris generale significari sacrificilum, quo universum Corpus 
Christi mysticum, id est tota redempta civitas offertur Deo per 
Christum, Sacerdotem magnum: “ nihil rectius, nihil iustius 
excogitari potest, quam nos omnes una cum Capite nostro, pro 
nobis passo, nosmetipsos quoque Aeterno Patri immolare. In 
altaris enim Sacramento, eodem Augustino auctore, Ecclesiae 
demonstratur, in re, quam eadem offert, ipsam quoque offerri.*”’ 

Animadvertant igitur christifideles ad quam eos dignitatem 
sacrum Baptismatis lavacrum evexerit; neque satis habeant ge- 
nerali ea mentis inientione, quae Christi membra Ecclesiaeque 
filios decet, Eucharisticum participare Sacrificium, sed cum 
Summo Sacerdote eiusque in terris administro, ex sacrae Litur- 
giae rationibus, ultro arctissimeque coniuncti, una cum eodem 

tum peculiari modo devinciantur, cum divinae Hostiae conse- 
cratio peragitur, eamdemque una cum eo offerant, cum sol- 
lemnia illa verba pronuntiantur: « Per ipsum, et cum ipso, et 
in ipso est tibi Deo Patri Omnipotenti, in unitate Spiritus 
Sancti, omnis honor et gloria per omnia saecula saeculo- 
rum »;'"' quibus quidem verbis populus respondet: « Amen ». 
Neque christiani obliviscantur semet ipsos suasque sollicitu- 
dines, dolores, angustias, miserias necessitatesque una simul 
cum divino Capite Cruci suffixo offerre. 

Laudibus igitur ii digni sunt, qui eo consilio ducti, ut chri- 
stiana plebs Eucharisticum Sacrificium facilius salubriusque 
participet, « Missale Romanum » apte in populi manibus po- 
nere conantur, ita quidem ut christifideles, una cum sacer- 
dote copulati, iisdem eius verhbis iisdemque Ecclesiae sensibus 
comprecentur; itemque ii laudibus exornandi sunt, qui efficere 
contendunt, ut Liturgia externo etiam modo actio sacra fiat, 
quam reapse adstantes omnes communicent. Id quidem non 
una ratione contingere potest; cum nimirum universus populus, 
ex sacrorum rituum normis, vel sacerdotis verbis recto servato 
ordine respondet, vel cantus edit, qui cum variis Sacrificii par- 
tibus congruant, vel utrumque facit, vel denique cum in Sacris 
sollemnibus alternas Iesu Christi administri precibus dat voces 
unaque simul liturgica cantica concinit. 

Quae tamen Sacrificii participandi rationes tum dilaudan- 
dae ac commendandae sunt, cum Ecclesiae praeceptis sacro- 
rumque rituum normis diligenter obtemperant. Ko autem po- 
tissimum spectant, ut christianorum pietatem eorumque inti- 
mam cum Christo cum eiusque adspectabili administro con- 
iunctionem alant ac foveant, itemque internos illos sensus et 
habitus excitent, quibus animus noster Summo Sacerdoti Novi 
Testamenti assimuletur oportet. Nihilo secius, quamvis externo 
quoque modo demvastrent Sacrificium suapte natura, utpote 
#« Mediatore Dei et hominum peractum, totius mystici 

Corporis Christi opus esse habendum; neutiqguam tamen ne- 
cessariae sunt ad publicam eiusmodi constituendam commu- 
nemque notam. Ac praeterea id genus Sacrum, alternis vocibus 
celebratum, in locum augusti Sacrificii sollemniter peracti suf.- 
fici non potest; quod quidem, etiamsi adstantibus solummodo 
sacris administris fiat, ob rituum maiestatem caerimoniarum- 
que apparatum peculiari fruitur dignitate sua, cuius tamen 
splendor et amplitudo, si frequens pietateque praestans populus 
adsit, ut Ecclesiae in votis est, summopere adaugetur. 

Animadvertendum quoque est eos veritatem egredi rectae- 
que rationis iter, qui fallacibus opinationibus ducti, haec rerum 
adiuncta tanti faciant, ut asseverare non dubitent, iisdem prae- 
termissis, rem sacram statutum sibi finem assequi non posse. 

Haud pauci enim e christifidelibus « Missali Romano », 
etiamsi vulgata lingua exarato, uti nequeunt; neque omnes 
idonei sunt ad recte, ut addecet, intellegendos ritus ac for- 
mulas liturgicas. Ingenium, indoles ac mens hominum tam 
varia sunt atque absimilia, ut non omnes queant precibus, can- 
ticis sacrisque actionibus, communiter habitis, eodem modo 
moveri ac duci. Ac praeterea animorum necessitates et pro- 
pensa eorum studia non eadem in omnibus sunt, neque in 
singulis semper eadem permanent. Quis igitur dixerit, praeiu- 
dicata eiusmodi opinione compulsus, tot christianos non posse 
Eucharisticum participare Sacrificium, eiusque perfrui benefi- 
ciis? At ii alia ratione utique possunt, quae facilior nonnullis 
evadit; ut, verbi gratia, Iesu Christi mysteria pie meditando, vel 
alia peragendo pietatis exercitia aliasque fundendo preces, quae, 
etsi forma a sacris ritibus differunt, natura tamen sua cum 
iisdem congruunt. 

Quamobrem vos adhortamur, Venerabiles Fratres, ut in 
Dioecesi vel ecclesiastica dicione cuiusque vestra modum ra- 
tionemque, quvibus populus liturgicam actionem participet, mo- 
derari atque ordinare velitis secundum normas, quas « Mis- 
sale » statuit, et secundum praecepta, quae Sacrum Consilium 
ritibus praepositum et Codex Turis Canonici edidere; ita quidem 

ut debito omnia ordine ac decore fiant, neve cuilibet, etsi sa- 
cerdoti, liceat arbitrio suo sacris aedibus quasi experimenti 
causa uti. Quam ad rem id etiam Nobis in votis est, ut in sin- 
gulis Dioecesibus, quemadmodum Consilium habetur sacris mu- 
sicis et artibus tutandis, sic Consilium quoque constituatur ad 
liturgicum provehendum apostolatum, ut vigilanti cura vestra 
diligenter omnia ex Apostolicae Sedis praescriptionibus eve- 
niant. 

In religiosorum autem sodalium Communitatibus ea omnia, 
quae propriae Constitutiones hac in re statuere, accurate ser. 
ventur, neque res novae inducantur, quas earumdem Commu 
nitatum moderatores non ante probaverint. 

Quantumvis vero externae rationes rerumque adiuncta, qui 
bus christianus populus Eucharisticum Sacrificium participat 
ceterasque liturgicas actiones, varia ac dissimilia esse queant, 
eo tamen studiosissime semper contendendum est, ut arctiori- 
bus, quibus fieri possit, nexibus adstantium animi Divino 
Redemptori devinciantur, utque eorum vita sanctitate cotidie 
auctiore exornetur ac caelestis Patris gloria cotidie magis adau. 
geatur. 


* * 


Augustum altaris Sacrificium divinae dapis Communione 
concluditur. Attamen, ut omnes norunt, ad eiusdem Sacrificii 
integritatem habendam requiritur solummodo ut Sacerdos cae 


lesti pabulo reficiatur, non autem ut populus etiam — quod 
ceteroqguin summopere optandum est — ad sacram synaxim 
accedat. 


Placet autem hac super re eas iterare animadversiones, quas 
Decessor Noster Benedictus XIV de Tridentini Concilii defini 
tionibus habet: « Primo ... dicendum Nobis occurrit, nemini 
ex fidelibus in mentem venire posse Missas privatas, in quibus 
sacerdos solus sacram sumit Eucharistiam, propterea veri, per- 
fecti et integri Sacrificii incruenti a Christo Domino instituti 
rationem amittere, ideoque illicitas esse existimandas. Nec enim 

ignorant fideles aut saltem facile edoceri possunt, Sacrosan- 
ctum Concilium Tridentinum, innixum doctrinae, quam: per- 
petua Ecclesiae traditio servavit, huic adversantem novam 
falsamque Lutheri sententiam damnasse ».’* « Si quis dixerit 
Missas, in quibus solus sacerdos sacramentaliter communicat, 
illicitas esse, ideoque abrogandas, anathema sit ».'™ 

Ex veritatis igitur itinere ii aberrant, qui sacris operari no- 
lint, nisi si christiana plebs ad divinam mensam accedat; ac 
magis etiam ii aberrant, qui, ut contendant necessarium omnino 
esse christifideles una cum sacerdote Eucharistica pasci dape, 
captiose asseverent heic agi non de Sacrificio solummodo, sed 
de Sacrificio ac caena fraternae communitatis, atque sacram 
Synaxim ponant. communiter actam, quasi totius celebrationis 
culmen. 

Etenim etiam atque etiam: animadvertendum est Euchari- 
sticum Sacrificium suapte natura incruentam esse divinae vi- 
ctimae immolationem, quae quidem mystico modo ex sacrarum 
specierum separatione patet, ex earumque oblatione Aeterno 
Patri peracta. Sacra autem synaxis ad idem integrandum ad 
idemque Augusti Sacramenti communione participandum per 
tinet; dumque administro sacrificanti omnino necessaria est, 
christifidelibus est tantummodo enixe commendanda. 

Quemadmodum autem Ecclesia, ut veritatis magistra est, 
catholicae fidei integritatem omni ope tutari enititur, ita, ut 
suorum est filiorum sollicita mater, eosdem summopere adhor- 
tatur ad maximum eiusmodi religionis nostrae beneficium stu 
diose frequenterque participandum. 

Supit imprimis ut christiani — cum praesertim Euchari 
sticam dapem reapse sumere haud facile queant votis sal. 
tem eam sumant; ita quidem ut vivida excitata fide, ac 
demisso reverenter animo Divinique Redemptoris voluntati 
omnino fidenti, flagrantiore, quo fieri possit, caritatis studio 
cum eodem coniungantur. 


3 Litt. Encycl. Certiores effecti, d. d. x11 Nov. a. MDCCXLII, § 1. 
4 Cone. Trid., Sess. XXII, can. 8. 

Sed hoc non satis eidem est. Quandoquidem enim, per An- = 
gelorum panis convivium, Sacrificii, ut supra diximus, « sa- 
cramentali » etiam Communione participes fieri possumus, 
idcirco Ecclesia Maier, ut efficaciore ratione « Redemptionis fru- 
ctum in nobis iugiter sentiamus »,'”’ filiis suis singulis univer- 
sis Christi Domini invitationem iterat: « Accipite et mandu- 
cate. ... Hoc facite in meam commemorationem ».'** Quam ad 
rem Tridentina Synodus, Iesu Christi eiusque intaminatae 
Sponsae votis veluti resonans, vehementer adhortata est « ut 
in singulis Missis fideles adstantes non solum spirituali af 
fectu, sed sacramentali etiam Eucharistiae perceptione com 
municarent, quo ad eos sanctissimi huius Sacrificii fructus 
uberior proveniret ».'*’ Quin immo Decessor Noster imm. mem. 
Benedictus XIV, ut satius luculentiusque patescat christifideles 
per Eucharistiae perceptionem divinum ipsum participare Sa- 
crificium, eorum pietatem dilaudat, qui non modo caelesti pa- 
bulo, dum Sacrificio intersunt, enutriri cupiant, sed ipsis in 
eodem Sacrificio consecratis hostiis cibari praeoptent, quanivis, 
ut ipse declarat, vere ac reapse Sacriucium participetur, etiamsi 
de Eucharistico pane agatur, cuius consecratio iam antea rite 
peracta fuerit. Ita enim scribit: « Et quamvis de eodem Sacri- 
ficio participent, praeter eos, quibus a sacerdote celebrante tri- 
buitur in ipsa Missa portio Victimae a se oblatae, ii etiam, quibus 
sacerdos Eucharistiam reservari solitam ministrat; non tamen 
idcirco aut vetuit umquam Ecclesia, aut modo vetat, satisfieri 
ab ipso sacerdote pietati et iustae eorum petitioni, qui Missae 
adstantes, ad consortium admitti postulant eiusdem Sacrificii, 
quod et ipsi pariter offerunt ea ratione, quae ipsos decere potest : 
immo probat atque cupit ne id omittatur, eosque sacerdotes 
increparet, quorum culpa et negligentia fidelibus participatio 
illa denegaretur 

Faxit autem utinam Deus, ut sollicitis hisce Ecclesiae invita- 

Vissale Rom., Collecta Festi Corp. Christi. 

* I Cor., XI, 24. 

tionibus omnes ultro libenterque respondeant; faxit Deus ut 
christifideles vel cotidie, si possint, Sacrificium divinum non 
solum spirituali modo participent, sed Augusti etiam Sacra- 
menti communione, Iesu Christi Corpus sumentes, pro omnibus 
Aeterno Patri oblatum. Excitate, Venerabiles Fratres, in eorum 
animis, qui vestris demandati sunt curis, studiosam ac veluti 
inexplebilem [esu Christi famem; vobis magistris, altaria pue 
ris iuvenibusque stipentur, qui sese, innocentiam suam, suam- 
que actuosam navitatem Divino offerant Redempiori; frequentes 
accedant coniuges, qui ad sacram mensam enutriti, inde sumant 
ut subolem sibi creditam Iesu Christi sensibus eiusque cari- 
tate conforment; advocentur opifices, ut cibum illum accipere 
queant, qui validus ac numquam deficiens eorum vires redin 
tegret, quique eorum laboribus sempiternam in caelo mercedem 
praeparet; omnes denique cuiusvis ordinis homines convocate 
ac compellite intrare; °° quandoquidem hic est panis vitae, quo 
omnes indigent. Iesu Christi Ecclesia hoc uno pane fruitur, quo 
nostrorum animorum opiata ac desideria expleat, quo eos ar- 
ctissime Iesu Christo coagmentet, et quo denique « unum cor- 
pus » '° fiant, ac veluti fratres inter se ii consocientur, qui eidem 
caelesti Mensae assideant, ut frangentes panem unum, pharma- 
cum sumant immortalitatis.’” 

Valde autem opportunum est, quod ceteroquin Liturgia sta- 
tuit, populum ad sacram accedere synaxim, postquam sacerdos 
divinam dapem ex ara libaverit; atque, ut supra scripsimus, 
ii dilaudandi sunt, qui, Sacro adstantes, hostias in eodem Sa- 
crificio consecratas accipiant, ita quidem ut reapse contingat 
« ut quotquot ex hac altaris participatione sacrosanctum Filii 
tui corpus et sanguinem sumpserimus, omni benedictione cae- 
lesti et gratia repleamur »."” 

Verumtamen causae interdum non desunt, nec rarae sunt, 
cur Eucharisticus panis vel ante vel post Sacrificium ipsum di- 

Cf. Luo., XIV, 

"© Cor., X, 17. 

Of. S. Ianar. Martyr., Ad Ephes., 20. 

stribuatur, et cur etiam — quamvis sacra habeatur synaxis 
statim ac sacerdos se caelesti epulo cibaverit — hostiis tamen 
id fiat iam superiore tempore consecratis. Hisce etiam in rerum 
adiunctis — quod ceteroquin iam supra admonuimus — populus 
rite Eucharisticum participat Sacrificium, ac facilius non raro 
potest ad Mensam vitae aeternae accedere. Quodsi tamen Eccle- 
sia, pro materna indulgentia sua, spiritualibus filiorum necessi- 
tatibus occurrere nititur, ii nihilo secius pro sua quisque parte 
debent, quidquid sacra Liturgia suadeat, non facile spernere, 
ac quotiescumque probabilis non obsistat causa, ea omnia effi- 
cere, quibus vivens Mystici Corporis unitas clarius ad altare 
patescat. 


Opus sacrum, quod peculiares Liturgiae normae mode- 
rantur, postquam peractum est, non eum gratiarum actione 
exsolvit, qui caeleste degustavit pabulum; quin immo valde 
consentaneum est eum, Eucharistica accepta dape ac publicis 
conclusis ritibus, se recollegere, ac cum Divino Magistro intime 
coniunctum, cum eodem, prouti rerum adiuncta concedant, dul. 
cissime salubriterque colloqui. Ii igitur ex recto secedunt ve- 
ritatis tramite, qui verbo magis quam sententiae inhaerentes, 
asseverent ac doceant post Sacrum absolutum haud esse eius- 
modi gratiarum actionem producendam, non modo quod ipsum 
altaris Sacrificium per se gratiarum sit actio, sed quod etiam 
ud peculiarem actum id pertineat privatae ac propriae suae 
Culusque pietatis, non autem ad communitatis bonum. 

At contra ipsa Sacramenti natura hoc postulat, ut eius per- 
ceptio uberes christianis edat sanctitatis fructus. Dimittitur 
utique publicus communitatis coetus, at singuli, una cum 
Christo copulati, in suo quisque animo iaudis canticum non 
intermittant oportet « gratias agentes semper pro omnibus, in 
nomine Domini Nostri Iesu Christi, Deo et Patri».''* Sacra etiam 
Eucharistici Sacrificii Liturgia ad hoc nos adhortatur, cum nos 

hisce verbis precari iubet: « Da, quaesumus, ut in gratiarum 
semper actione maneamus,'™ ... et a tua numquam laude cesse 
mus ».''* Quamobrem, si nullo non tempore grates Deo agendae 
sunt, et a sua laude est numquam cessandum, quisnam audeat 
Ecclesiam reprehendere vel improbare, quod sacerdotibus suis *** 
ac christifidelibus suadeat post sacram synaxim parumper sal- 
tem cum Divino collogui Redemptore, et quod liturgicis inse- 
ruerit libris opportunas preces, indulgentiae muneribus ditatas, 
quibus sacrorum administri vel antequam sacris operentur di- 
vinaque dape reficiantur, apte se praeparent, vel, re divina per- 
acta, gratum Deo profiteantur animum? Tantum abest ut 
sacra Liturgia intimos singulorum christianorum sensus re- 
primat, ut eos potius idcirco refoveat atque instimulet, ut Iesu 
Christo assimulentur, per eumdemque ad caelestem Patrem 
dirigantur; quapropter haec eadem disciplina postulat ut quis- 
quis sancta de altari libaverit, debitas Deo grates persolvat. Di- 
vino enim placet Redemptori nos deprecantes audire, nobiscum 
aperto animo colloqui, nobisque in flagranti Corde suo prae- 
here refugium. 

Quin immo eiusmodi actus, singulorum proprii, omnino ne- 
cessarii sunt, ut uberius omnes supernis fruamur thesauris, qui- 
bus Eucharistia affluit, eosdemque pro facultate in ceteros re- 
fundamus, ut Christus Dominus in omnium animis suae vir- 
tutis plenitudinem assequatur. 

Cur igitur, Venerabiles Fratres, eos non dilaudemus, qui 
_cum Eucharisticum pabulum acceperint, postquam etiam chri- 
stifidelium coetus publice dimissus sit, una cum Divino Redem- 
ptore intima familiaritate commorentur, non modo ut cum eo 
colloquantur suavissime, sed ut eidem etiam grates agant de- 
bitasque referant laudes, ac praesertim ut opem poscant, ut ex 
animis arceant cuiusque suis quidquid sacramenti efficacitatem 
minuat, utque ea omnia pro sua parte efficiant, quae praesen- 


Vissale Rom., Postcommunio Dominicae infra Oct. Ascens. 
15 Jhidem, Postcommunio lominicae I post Lentec. 


€., Can. Sid. 


DS -lcta Apostolicae Sedis — Commentarium Official: 


tissimae Iesu Christi actioni obsecundare possint? [d peculiari 
modo faciant, hortamur, cum suscepta exsequendo proposita, 
christianasque exercendo virtutes, tum ad suas referendo ne- 
cessitates quod regali liberalitate acceperint. Verte equidem 
aurei libelli auctor De imitatione Christi secundum Litur- 
giae praecepta et afflatum loquitur, cum haec ei suadet, qui ad 
sacram synaxim accesserit : « Mane in secreto et fruere Deo tuo: 
ipsum enim habes, quem totus mundus tibi auferre non po- 
lest 

Nos omnes itaque una cum Christo arctissime devincti, 
sanctissimo eius animo quasi nos submergere nitimur, atque 
idcirco eidem coagmentamur, ut illos actus participemus. quilbus 
ipse grato acceptissimoque obsequic Augustam Trinitatem 
aderat: quibus summas Aeterno Patri grates laudesque refert. 
caelis terrisque concorditer resonantes, secundum illud: « Be 
nedicite omnia opera Domini Domino »: '* quibus denique con- 
sociati caelestem opem eo horae momento imploramus, quo 
nullum magis opportunum datur ad petenda impetrandaque 
Christi nomine auxilia,’'’® et quibus potissimum hostiam nos 
offerimus atque immolamus dicentes: « Nosmet ipsos tibi per 
fice munus aeternum 

Continenter Divinus Redemptor studiosam gemiinat invita- 
tionem suam: « Manete in me ».**’ Per Eucharistiae autem Sa- 
cramentum Christus in nobis et nos in Christo commoramur; 
et quemadmodum Christus, in nobis manens, vivit et operatur, 
ita oportet nos, in Christo manentes, per eum vivamus atque 


operemur. 


Eucharisticum pabulum continet, ut ommes norunt, « vere, 
realiter et substantialiter corpus et sanguinem una cum anima 


Lib. LV, cap. 12 

et divinitate Domini nostri Iesu Christi»; nihil igitur est 
mirum, si Ecclesia, inde ab originibus, Christi corpus sub panis 
specie adoraverit, ut ex ipsis patet augusti Sacrificii ritibus, 
quibus sacrorum administris praecipitur ut, positis genibus, 
vel graviter inclinato capite, Sacramentum sanctissimum ado- 
rent. 

Sacra Concilia docent traditum Ecclesiae esse, inde a suae 
aetatis initio, ut « una adoratione Deum Verbum incarnatum 
cum propria ipsius carne » ’* recolat; ac S. Augustinus asse- 
verat: « Nemo autem illam carnem manducat, nisi prius ado- 
raverit », addens, nos non solum non peccare adorando, sed 
peccare non adorando.’* 

Quibus doctrinae principiis Eucharisticus adorationis cultus 
ortus est, ac pedetemptim succrevit, a divina litatione distin- 
ctus. Sacrarum specierum conservatio pro infirmis, pro iisque 
omnibus, qui in mortis discrimen venissent, laudabilem induxit 
morem adorandi caelestem hanc dapem, quae in templis re- 
ponitur. Qui quidem adorationis cultus valida firmaque ra- 
tione nititur. Eucharistia enim et Sacrificium, et Sacramentum 
est; hoc autem a ceteris idcirco differt, quod non modo gra- 
tiam gignit, sed ipsum gratiae auctorem stabili modo conti- 
net. Cum igitur Ecclesia nos iubet Christum Eucharisticis de- 
litescentem velis adorare, ab eodemque superna ac terrestria 
ea dona petere, quibus nullo intermisso tempore indigeamus, 
_vividam patefacit fidem, qua divinum suum Sponsum iisdem 
sub velis praesentem credit, gratam ei suam profitetur volun- 
tatem, intimaque fruitur familiaritate eius. 

Eiusmodi autem cultus varias decursu temporis Ecclesia 
invexit formas, cotidie utique pulchriores salubrioresque: ut, 
exempli gratia, pias ac vel cotidianas ad divina tabernacula 
salutationes: ut sacros benedictionis ritus per Sanctissimum 


'22 Cone. Trid., Sess. XIiI, can. 1 

123 Cone. Constant. II, Anath. de trib. Capit., can. 9 collat. Cone. Ephes., Anath. Cy- 

Sacramentum peractae; utque sollemnes pompas, praesertim 
in Conventibus Eucharisticis, per urbes, per pagos ductas, ac 
Sacramenti Augusti publice propositi adorationes. Quae quidem 
publicae adorationes interdum brevi tempore aguntur, interdum 
vero per horas ac vel per xxxx horas producuntur; atque ali- 
cubi in integrum quoque annum per vices in singulis templis 
continuantur, alicubi vero diu etiam noctuque Religiosarum 
Sodalitatum cura perpetuantur; easdemque non raro christi- 
fideles quoque participant. 

Haec pietatis exercitia mirandum in modum ad fidem super- 
namque vitam Ecclesiae hisce in terris militantis contulerunt, 
quae quidem hac agendi ratione triumphanti Ecclesiae quodam- 
modo resonat, laudis hymnum perpetuo extollenti ad Deum 
et Agnum « qui occisus est ».'* Quamobrem pia eiusmodi exer- 
citia, usquequaque terrarum per saeculorum decursum propa- 
gata, non modo Ecclesia probavit, sed veluti sua effecit, aucto- 
ritateque sua commendavit.’* Ex sacrae Liturgiae afflatu oriun- 
tur; atque adeo, si debito decore eaque fide ac pietate fiant, 
quae ex sacris ritibus Ecclesiaeque praescriptionibus requirun- 
tur, ad liturgicam vivendam vitam procul dubio summopere 
conferunt. 

Neque dicendum est Eucharistico eiusmodi cultu Christum 
historicum, ut aiunt, qui in terris aliquando vixit, ac Christum 
in Augusto altaris Sacramento praesentem, eumque, qui gloriose 
in caelis triumphat, supernaque impertit munera, una simul 
falsum in modum permisceri; quin immo asseverandum potius 
est hac ratione christifideles Ecclesiae fidem testari sollemniter- 
que patefacere, qua idem esse creditur Dei Verbum ac Mariae 
Virginis Filius, qui in Cruce passus est, qui in Eucharistia prae- 
sens latet, quique in supernis regnat sedibus. Ita S. Ioannes 
Chrysostomus: « ...Cum ipsum [Corpus Christi] videris propo- 
situm, tibi ipsi dic: Propter hoc Corpus non sum ego amplius 
terra et cinis, non ultra captivus, sed liber: ideo caelos spero et 


135 Apoc., V, 12, coll. VII, 10. 

bona illic reposita me accepturum esse, immortalem vitam, An- 
gelorum sortem, cum Christo consuetudinem ; hoc Corpus clavis 
confixum, flagris caesum, mors non tulit;... hoc est illud corpus, 
quod cruentatum fuit, lancea perfossum, quod salutares fontes 
scaturivit orbi, alium sanguinis, alium aquae. ... Hoc Corpus 
dedit nobis et tenendum et comedendum, quod intensae dile- 
ctionis fuit ».'* 

Peculiari autem modo mos ille valde dilaudandus est, quo 
multa pietatis exercitia in christiani populi consuetudinem in- 
vecta, Eucharisticae benedictionis ritu finem habent. Optime 
enim, nec sine ubere fructu evenit, ut sacerdos pronis coram 
frontibus christianae multitudinis, Angelorum Panem ad cae- 
lum attollens, eumque in Crucis formam rite circumferens, cae- 
lestem Patrem comprecetur benigne ut velit oculos ad Filium 
suum convertere, amore nostrum patibulo suffixum, eiusque 
causa et per ipsum, qui Redempior et frater noster esse voluit, 
superna munera in eos effluere iubeat, quos immaculatus rede- 
mit Agni sanguis.’* 

Summa igitur, qua soletis, diligentia contendite, Venerabiles 
Fratres, ut templa, quae christianarum gentium fides ac pietas 
per saeculorum decursum idcirco aedificarunt, ut perpetuum 
gloriae hymnum omnipotenti Deo concinerent, ac Redemptori 
nostro sub Eucharisticis speciebus latenti dignam praeberent 
sedem, christifidelibus frequentioribus usque pateant, qui, ad 
pedes Servatoris nostri convocati, suavissimam eius invitatio- 
nem audiant: « Venite ad me omnes, qui laboratis et onerati 
estis, et ego reficiam vos ».’* Sint eadem domus Dei, in quam 
qui beneficia petituri ingredivntur, cuncta se impetrasse lae- 
tentur,’*’ ac consolationem caelestem consequantur. 

Ita solummodo contingere poterit, ut universa hominum fa- 
milia compositis tandem rebus pacificetur, ac mente animoque 
concordi illud spei canat caritatisque carmen: « Bone Pastor, 


* In I ad Cor., XXIV, 4. 

panis vere, — Iesu, nostri miserere: —- tu nos pasce, nos tuere: 
— tu nos bona fac videre in terra viventium ».*” 
[1] 


Optima christianae vitae forma ac ratio in eo consistit, 
ut se quisque arctissime continenterque cum Deo coniungat. 
Quamobrem cultus, quem Ecclesia aeterno Numini tribuit, qui 
que in Eucharistico praesertim Sacrificio nititur Sacramento 
rumque usu, ita ordinatur ac componitur, ut per divinum 
officium diei horas, hebdomades, cunctumque anni cursum am- 
plectatur, omniaque tempora variasque humanae vitae condi- 
ciones attingat. 

Cum Divinus Magister praeceperit: « Oportet semper orare 
et non deficere »,‘** Ecclesia huic admonitioni fideliter obtem- 
perans, preces fundere numquam intermittit, atque hisce Apo- 
stoli gentium verbis nos adhortaiur: « Per ipsum | Iesum | offe- 
ramus hostiam laudis semper Deo ».' 

Publica ac communis supplicatio, quae ab omnibus una si- 
mul admovetur Deo, antiquissima aetate certis diebus certisque 
horis solummodo habebatur. Verumtamen non modo in coe. 
tibus, sed privatis etiam in domibus, atque interdum una cum 
vicinis et amicis, Deo supplicabatur. Mox vero, in variis chri- 
stiani orbis partibus, consuetudo invaluit peculiaria tempora 
sacrae precationi destinandi, ut exempli gratia postremam diei 
horam, cum advesperascit ac lucerna accenditur; vel primam, 
cum nox ad finem vergit, post nempe galli cantum et sub diurni 
sideris ortum. Alia diei momenta, utpote fundendis precibus 
aptiora, in Sacris Litteris indicantur, vel ex tradito Hebraeo 
rum more atque ex cotidianae vitae usu. Secundum « Aposto- 
lorum Acta » Iesu Christi discipuli una simul coniuncti hora 
tertia comprecabantur,.cum « repleti sunt omnes Spiritu 


'S! Vissale Rom., Seq. Lauda Sion in festo Ssthhi Corporis Christi. 

Sancto »;*** Apostolorum autem Princeps, antequam cibum 
sumeret, « ascendit ... in superiora ut oraret circa horam 
sextam »; '’° ac Petrus et Ioannes « ascendebant in templum 
ad horam orationis nonam » ** et « media ... nocte Paulus et 
Silas orantes, laudabant Deum ».'”’ 

Variae eiusmodi supplicationes, consilio praesertim et opera 
monachorum eorumque, qui asceticae disciplinae se dederant, 
decursu temporis cotidie magis perficiuntur, ac pedetemptim 
Scclesiae auctoritate in ipsum sacrae Liturgiae usum indu- 
cuntur 

Est igitur « Divinum Officium», quod vocamus, Mystici Iesu 
Christi Corporis precatio, quae christianorum omnium nomine 
eorumque in beneficium adhibetur Deo, cum a sacerdotibus 
aliisque Ecclesiae ministris et a religiosis sodalibus fiat, in hanc 
rem ipsius Ecclesiae instituto delegatis. 

Divinae huius laudis ratio ac virtus quae esse debeant ex 
iis eruitur verbis, quae Ecclesia dicenda suadet, antequam ho- 
rariae preces incipiantur, praecipiens nempe ut « digne, attente 
ac devote » recitentur. 

Dei Verbum, humanam naturam assumens, terrestri huic 
exsilio hymnum illum invexit, qui in supernis sedibus per omne 
aevum canitur. Universam hominum communitatem ipse sibi 
coagmentat, eamdemque in divino hoc concinendo laudis car- 
mine secum consociat. « Quid oremus, sicut oportet, nescimus », 
sicut nobis humiliter confitendum est, « sed ipse Spiritus po- 
stulat pro nobis gemitibus inenarrabilibus ».*** Ac Christus 
quoque per Spiritum suum in nobis Patrem efflagitat. « Nullum 
maius donum praestare posset Deus hominibus. ... Orat { Iesus] 
pro nobis ut sacerdos noster; orat in nobis ut caput noster; 
oratur a nobis ut Deus noster .. Agnoscamus ergo et in illo voces 
nostras et voces eius in nobis. ... Oratur in forma Dei, orat in 
forma servi: ibi Creator, hic creatus creaturam mutandam non 

mutatus assumens, et secum nos faciens unum hominem, Caput 
et corpus ».**° 

Excelsae dignitati eiusmodi Ecclesiae precationis intenta 
animi nostri pietas respondeat oportet. Ac quandoquidem oran 
tis vox ea repetit carmina, quae Spiritus Sancti afflatu con- 
scripta sunt, quaeque perfectissimam Dei amplitudinem decla- 
rant atque efferunt, necesse quoque est ut hanc vocem internus 
nostri spiritus motus ita comitetur, ut eosdem sensus illos efficia- 
mus nostros, quibus ad caelum erigamur, quibus sanctam adore- 
mus Trinitatem, et quibus laudes ac grates eidem tribuamus 
debitas: « Sic stemus ad psallendum ut mens nostra concordet 
voci nostrae ».'** Non igitur de recitatione tantum agitur, vel de 
cantu, qui, quamvis ex musicae artis sacrorumque rituum nor 
mis sit perfectissimus, aures tamen solummodo attingat, sed 
potissimum de ascensu mentis animique nostri ad Deum, ut 
eidem nosmet ipsos, omnesque actiones nostras, Tesu Christo 
coniuncti, penitus addicamus. 

Inde profecto pro supplicationum nostrarum non exigua 
parte efficacitas pendet. Quae quidem, si ad ipsum Verbum, 
hominem factum, non admoventur, hisce verbis concluduntur 
« per Dominum nostrum Iesum Christum »; qui, utpote nostrum 
Deique conciliator, stigmata sua gloriosa caelesti Patri ostendit, 
« semper vivens ad interpellandum pro nobis ».*** 

Psalmi, ut omnes norunt, praecipuam constituunt « Divini 
Officii» partem. Cunctum iidem diei cursum complectuntur, 
sanctitateque afficiunt atque ornant. Pulchre Cassiodorus de 
Psalmis, in « Officium divinum » suae aetatis distributis decla- 
rat: « {psi ... diem venturum matutina exsultatione conciliant, 
ipsi nobis primam diei horam dedicant, ipsi nobis tertiam horam 
consecrant, ipsi sextam in pauis confractione laetificant, ipsi 
nobis nona ieiunia resolvunt, ipsi diei postrema concludunt, 
ipsi, noctis adventu, ne mens nostra tenebretur efficiunt ».** 

S. Auaustin., Enarr. in Ps. LXXXYV, n. 1 

S. Benepier., Requla Monachorum., c. XIX 

Hebr., VII, 

Veritates in mentem revocant, populo electo divinitus pa- 
tefactas, terribiles interdum, interdum vero suavissima dulce- 
dine perfusas; spem repetunt atque incendunt promissi Libe- 
ratoris, quae olim vel circa domesticos focos, vel in ipsa templi 
maiestate concinendo refovebatur; itemque mirifica in luce po- 
nunt Iesu Christi gloriam in antecessum significatam ac sum 
mam aeternamque eius virtutem, dein vero hoc in terrestre exsi- 
lium eius adventum demissionemque, regiam eius dignitatem 
potestatemque sacerdotalem, ac denique beneficos eius labores 
eiusque in nostram redemptionem profusum sanguinem. Ac 
pari modo nostrorum animorum iuecunditatem exprimunt. 
aegritudinem, spem, timorem, ac Deo omnino fidentem eum- 
demque redamantem voluntatem nostram, nostrumque mysti- 
cum ascensum erga divina tabernacula. 

« Psalmus ... benedictio populi est, Dei laus, plebis laudatio, 
plausus omnium, sermo universorum, vox Ecclesiae, fidei ca- 
nora confessio, auctoritatis plena devotio, libertatis laetitia, cla- 
mor iucunditatis, laetitiae resultatio ».** 

Prisca aetate frequentiores christifideles horariis hisce pre 
cibus aderant; sed hoc pedetemptim exolevit, atque, ut modo 
diximus, in praesens earum recitatio clero solummodo ac reli- 
giosis sodalibus officium est. Nihil igitur districto iure laicorum 
ordini hac in re praecipitur; verumtamen summopere optan- 
dum est, ut horarias illas preces recitando vel canendo, actu 
participent, quae diebus festis sub vesperum in sua cuiusque 
curia habeantur. Enixe vos vestrosque adhortamur, Venera- 
biles Fratres, ut pia haec consuetudo in usu esse ne desinat. 
utque, ubicumque obsolevit, iterum pro facultate effecta detur 
Quod tum procul dubio salutaribus cum fructibus fiet, cum 
vespertinae laudes non solum digne ac decore persolventur, sed 
ita quoque ut variis modis christifidelium pietatem suaviter 
alliciant. Dierum festorum, qui peculiari modo Deo dicandi 
ac consecrandi sunt, publice ac privatim sit inviolata religio: 
imprimisque diei dominicae, quam Apostoli, a Spiritu Sancto 

edocti, in locum sabbati substituerunt. Si autem Iudaeis prae- 
ceptum fuit: « Sex diebus facietis opus: in die septimo Sab- 
batum est: requies sancta Domino: omnis qui fecerit opus in 
hac die, morietur »: ‘* quomodo Christiani illi spiritualem 
mortem non timeant, qui diebus festis opera servilia peragant, 
per eorumque requietem non pietati, non religioni se dedant, 
sed saeculi huius illecebris intemperanter concedant? Rebus 
igitur divinis, quibus Deus colitur, animus autem pabulo cae- 
lesti enutritur, dies dominica ceterique dies festi consecrandi 
sunt: et quamvis Ecclesia id tantum praecipiat, ut christifi- 
deles nempe a servili labore abstineant et Eucharistico inter- 
sint Sacrificio, de vespertino autem cultu praeceptum nullum 
habeat, aliud tamen etiam atque etiam commendat in votis- 
que habet; ac ceteroquin aliud quoque postulat singulorum 
necessitas, qua omnes sibi tenentur propitiare Deum ut eius 
impetrent beneficia. Summo dolore Noster oppletur animus, 
cum cernimus qua agendi ratione nostris hisce temporibus 
mediam diei festi partem, postmeridianam dicimus, christia- 
nus populus traducat: publica spectaculorum loca publicique 
ludi frequentantur quam maxime, dum sacrae aedes minus 
quam decet celebrantur. At oportet utique omnes nostra adeant 
templa, ut inibi catholicae fidei veritatem doceantur, ut Dei 
laudes concinant, utque per sacerdotem Eucharistica bene- 
dictione ditentur, et contra huius vitae adversa caelesti ope 
muniantur. Perdiscant pro viribus omnes eas formulas reti- 
nere, quae in precibus ad vesperam habitis concinuntur, earum- 
que significatione suos imbuant animos; hisce enim vocibus 
affecti ac permoti, quod 8. Augustinus de se asseverat, expe- 
rientur: « Quantum flevi in hymnis et canticis, suave so- 
nantis Ecclesiae tuae vocibus commotus acriter. Voces illae 
influebant auribus meis, et eliquabatur veritas in cor meum, 
et exaestuabat inde affectus pietatis, et currebant lacrimae, et 
bene mihi erat ».” 


44 Pood., XXXI, 15. 

Per totum anni cursum Eucharistici Sacrificii celebratio 
itemque preces horariae circa Iesu Christi personam potis- 
simum vertuntur; ac res tam consone congruenterque compo- 
nuntur, ut in iisdem Servator noster per suae demissionis, re- 
demptionis triumphique mysteria dominetur. 

Quae quidem Iesu Christi mysteria dum sacra Liturgia in 
memoriam revocat, contendit ut credentes omnes ita eadem par- 
ticipent, ut divinum Mystici Corporis Caput in singulis mem- 
bris perfectissima sanctitate sua vivat. Christianorum animi 
veluti altaria sint, in quibus varia Sacrificii momenta, quod 
Summus immolat Sacerdos, alia ex aliis quodammodo revivi- 
scant: dolores nempe ac lacrimae, quae peccata detergunt et 
expiant; precatio Deo admota, quae ad caelum usque erigitur; 
sui ipsius devotio ac veluti immolatio, quae prompto, generoso, 
studiosoque fit animo; ac denique arctissima coniunctio, qua 
nos nostraque Deo committimus, in eoque conquiescimus; « cum 
religionis summa sit imitari quem colis ».'*° 

Modis ac rationibus hisce congruenter, quibus Liturgia per 
stata tempora Iesu Christi vitam nobis meditandam proponit, 
Ecclesia nobis exempla ostendit, quae imitari oportet, ac san- 
ctitatis thesauros indicat, quos nobis assumamus, quandoqui- 
dem quod ore canitur, mente credere necesse est, et quod mente 
creditur, in privatos est publicosque mores inducendum. 

Sacri enim Adventus tempore, peccatorum, quae misere pa- 
traverimus, in nobis conscientiam excitat; nosque adhortatur 
ut, cupiditatum refrenatione voluntariisque corporis castigatio- 
nibus usi, nosmet ipsos pie meditando recollegamus, ac vivido 
illo permoveamur desiderio redeundi ad Deum, qui unus potest 
nos ab admissorum labe et a funestis illis, quae inde conse- 
quuntur malis sua gratia liberare. 

Redemptoris autem redeunte natali die, videtur nos veluti 
ad Bethlehemiticum reducere specum, ut ibi edoceamur omnino 

necessarium esse renasci denuo ac nos funditus reformare; 
quod quidem tum solummodo fit, cum Dei Verbum, hominem 
factum, intima ac vitali ratione attingimus, eiusque divinam 
naturam, ad quam evecti sumus, participamus. 

Per Epiphaniae vero sollemnia gentium vocationem ad chri- 
stianam fidem revocans, vult nos cotidie aeterno Numini de 
tanto beneficio gratias agere, impensa fide Deum vivum et 
verum appetere, res supernas pie penitusque intellegere, ac si 
lentium meditationemque adamare, quo facilius caelestia in- 
tueamur ac capiamus dona. 

« Septuagesimae » ac « Quadragesimae » diebus etiam atque 
etiam eo contendit Mater nostra Ecclesia, ut miserias quisque 
nostras intente consideremus, ut ad morum emendationem 
actuose incitemur, utque peculiari modo peccata detestemur, 
eaque precando paenitendoque deleamus; quandoquidem adsi 
dua precatio et admissorum paenitentia supernum nobis con- 
ciliant auxilium, sine quo quaevis opera nostra inanis ac ste 
rilis est. 

Sacro autem tempore, quo asperrimi Jesu Christi cruciatus 
a Liturgia proponuntur, ad Calvariam nos Ecclesia invitat, ut 
cruentis Divini Redemptoris vestigiis insistamus, ut una cum 
eo Crucem volentes subeamus, ut eosdem in animum referamus 
nostrum expiationis placationisque sensus, utque simul omnes 
cum eo commoriamur. 

Per Paschalia sollemnia, quibus Christi triumphus comme 
moratur, intimo animus noster perfunditur gaudio; ac probe re- 
cogitare debemus nobis quoque una cum Redemptore resurgen 
dum esse ex frigida atque inerti vita ad ferventiorem sanctio- 
remque, plene generoseque nos donando Deo, ac miseram obli- 
viscendo hanc terram, ut unice ad caelum aspiremus: « si con- 
surrexistis cum Christo, quae sursum sunt quaerite, ... quae sur- 
sum sunt sapite. »'*’ 

Pentecostes denique tempore, suis praeceptis Ecclesia suaque 
nos adhortatur opera, ut ad Spiritus Sancti actionem nos do- 

ciles praebeamus; qui quidem animos nostros divina incendere 
caritate exoptat, ut in virtute studiosius cotidie progrediamur, 
atque adeo sancti simus, quemadmodum Christus Dominus 
eiusque Pater, qui est in caelis, sancti sunt. 

Liturgicus igitur annus veluti magnificus laudis hymnus 
habendus est, quem christianorum familia per Iesum, perpe- 
tuum conciliatorem suum, caelesti Patri admovet; sed diligens 
etiam ordinatumque studium a nobis postulat, quo magis in 
dies magisque divinum cognoscamus ac laudemus Redempto- 
rem nostrum; itemque impensum validumque nisum atque in- 
defessum requirit exercitium, quo eius imitemur mysteria, quo 
dolorum eius iter volentes ingrediamur, et quo tandem ali- 
quando eius gloriam eiusque sempiternam participemus bhea- 
titatem. 

Ex praeceptis hisce, quae usque adhuc tradidimus, luculen- 
ter apparet, Venerabiles Fratres, quantum a germana ac sin- 
cera Liturgiae ratione ii aberrent nostrorum temporum scripto- 
res, qui, elatioris mysticae disciplinae decepti specie, asseve- 
rare audeant non attendendum esse Christum historicum, sed 
« pneumaticum, vel glorificatum »; itemque affirmare non du- 
bitent, in christifidelium pietate exercenda, Christum, inducta 
mutatione, quasi e sua sede deiectum esse, cum Christus glo 
rificatus, qui vivit et regnat in saecula saeculorum et sedet ad 
dexteram Patris, occultatus sit, in eiusque locum Christus ille 
sit invectus, qui terrenam hance vitam degebat. Quamobrem 
nonnulli eo usque procedunt, ut Divini Redemptoris imagines 
in Cruce dolentis ex sacris aedibus removere expetant. 

Attamen falsa eiusmodi commenta sanae omnino obstant 
doctrinae, a maioribus traditae. « Credis in Christum natum in 
carne, ita 8S. Augustinus, et pervenies ad Christum natum de 
Deo, Deum apud Deum ».'** Sacra autem Liturgia totum nobis 
Christum proponit in omnibus suae vitae condicionibus: eum 
nempe, qui Aeterni Patris est Verbum, qui e Deipara Virgine 
nascitur, qui veritatem nos docet, qui aegrotos sanat, qui mae- 

rore affectos solatur, qui dolores patitur, qui moritur; ac deinde 
qui ex triumphata morte resurgit, qui in caeli gloria regnans 
Paraclitum in nos immittit Spiritum, qui perpetuo denique in 
sua Ecclesia vivit: « Iesus Christus heri et hodie: ipse et in 
saecula »."** Ac praeterea non modo eum nobis imitandum prae- 
bet, sed magistrum etiam ostendit, cui pronas demus aures, 
pastorem, quem sequamur, ac salutis nostrae conciliatorem, 
sanctitatis nostrae principium, et Mysticum Caput, cuius nos 
membra vita sua fruentia sumus. 

Quoniam vero acerbi eius cruciatus praecipuum constituunt 
mysterium, ex quo salus nostra oritur, catholicae fidei consen- 
taneum est in maxima illud sua luce poni; est siquidem divini 
cultus veluti centrum, cum Eucharisticum Sacrificium cotidie 
illud repraesentet et innovet, et cum Sacramenta omnia arctis- 
simo vinculo Cruci coniungantur.’” 

Quapropter liturgicus annus, quem Ecclesiae pietas alit ac 
comitatur, non frigida atque iners earum rerum repraesentatio 
est, quae ad praeterita tempora pertinent, vel simplex ac nuda 
superioris aetatis rerum recordatio. Sed potius est Christus 
ipse, qui in sua Ecclesia perseverat, quique immensae miseri- 
cordiae suae iter pergit, quod quidem in hac mortali vita, cum 
pertransiit benefaciendo,’” ipse pientissimo eo consilio incepit, 
ut hominum animi mysteria sua attingerent ac per eadem 
quodammodo viverent; quae profecto mysteria, non incerte ac 
subobscuro eo modo, quo recentiores quidam scriptores effu- 
tiunt, sed quo modo catholica doctrina nos docet, praesentia 
continenter adsunt atque operantur; quandoquidem, ex Eccle- 
siae Doctorum sententia, et eximia sunt christianae perfectionis 
exempla, et divinae gratiae sunt fontes ob merita deprecatio- 
nesque Christi, et effectu suo in nobis perdurant, cum singula 
secundum indolem cuiusque suam salutis nostrae causa suo 
modo exsistant. Accedit quod pia Mater Ecclesia, dum Redem 

ptoris nostri mysteria nobis proponit contemplanda, precibus 
suis superna ea dona efflagitat, quibus filii sui eorundem my 
steriorum spiritu quam maxime ex virtute Christi imbuantur. 
Cuius quidem afflatu et virtute nos possumus, per sociam vo- 
luntatis nostrae operam, vitalem vim nobis assumere, sicut 
palmites ex arbore atque ex capite membra; itemque nos pede- 
temptim laborioseque transformare possumus « in mensuram 
aetatis plenitudinis Christi ».'* 


Per liturgici anni decursum non modo Iesu Christi myste- 
ria, sed Sanctorum etiam caelitum festa celebrantur. Quibus in 
festis, etsi de inferiore ac subiecto ordine agitur, Ecclesia tamen 
semper eo contendit, ut nempe sanctitatis exempla christifi- 
delibus proponat, quibus iidem permoti, Divini ipsius Redem- 
ptoris virtutibus se exornent. 

Etenim sanctorum caelitum, in quorum virtutibus ipsa Iesu 
Christi virtus varia ratione resplendet, nos imitatores simus 
oportet, sicut eius ipsimet imitatores fuere. In aliis siquidem 
apostolatus studium refulsit, in aliis vero nostrorum heroum 
fortitudo ad sanguinis usque effusionem viguit; in aliis con- 
stans vigilantia enituit, qua divinum praestolabantur Redem- 
ptorem, in aliis autem virginalis splenduit animi candor ac 
modesta praestitit christianae humilitatis suavitas; in omnibus 
denique incensissima efferbuit erga Deum, erga proximos Ca- 
ritas. Quae omnia sanctitudinis decora sacra Liturgia nostros 
ante oculos ponit, ut eadem saiutariter intueamur, et ut « quo- 
rum gaudemus meritis, accendamur exemplis».** Oportet igitur 
retinere « in simplicitate innocentiam, in caritate concordiam, 
modestiam in humilitate, diligentiam in administratione, vigi- 
lantiam in adiuvandis laborantibus, misericordiam in fovendis 
pauperibus, in defendenda veritate constantiam, in disciplinae 

severitate censuram, ne aliquid ad exemplum bonorum facto 
rum desit in nobis. Haec sunt enim vestigia, quae nobis Sancti, 
revertentes in patriam, reliquerunt, ut illorum semitis inhae- 
rentes, sequeremur et gaudia».’** Ut autem nostri quoque sensus 
salubriter excitentur, vult Ecclesia nostris in templis sancto- 
rum caelitum imagines proponantur, semper tamen eadem ra- 
tione permota, ut nempe « quorum colimus imagines, virtutes 
imitemur 

At aliud praeterea est, cur sanctis caelitibus a christiano po- 
pulo habeatur cultus, ut scilicet eorum imploretur auxilium, 
et « quorum delectamur praeconiis, sublevemur eorum patro- 
ciniis »,’** Inde facile eruitur, cur sacra Liturgia plurimas pre- 
cum formulas nobis praebeat, quibus sanctorum caelitum pa- 
trocinium invocetur. 

Sanctos autem inter caelites praestantiore modo colitur Dei- 
para Virgo Maria. Eius siquidem vita, ex munere divinitus 
accepto, Iesu Christi mysteriis arciissime inseritur, ac nemo pro- 
fecto Incarnati Verbi vestigiis propius quam illa atque efficacius 
institit, nemo maiore gratia potestateque fruitur apud Cor Sa- 
cratissimum Filii Dei, ac per illud apud caelestem Patrem. Ipsa 
Cherubimis ac Seraphimis sanctior est, ac prae ceteris caeliti- 
bus ampliore prorsus potitur gloria, cum sit « gratia plena »,** 
sitque Dei genitrix, nobisque felici partu suo dederit Redem- 
ptorem. Ut est igitur « Mater misericordiae, vita, dulcedo et 
spes nostra », ad eam clamemus omnes « gementes et flentes 


g 


in hac lacrimarum valle »,’* ac nos nostraque omnia patro- 
cinio eius fidentes concredamus. Ipsa Mater nostra exstitit, 
cum Divinus Redemptor sui ipsius sacrificium perageret; atque 
adeo, hoc quoque titulo, eius nos filii sumus. Omnes nos ipsa 


virtutes docet; nobisque suum porrigit Filium, unaque cum eo 

cuncta, quibus indigemus, auxilia, quandoquidem Deus « totum 
nos habere voluit per Mariam ».*”* 

Per liturgicum hoc iter, quod denuo singulis annis nobis 
patet, Ecclesiae opera, sanctitatis effectrice, permoti, ac subsidiis 
exemplisque roborati sanctorum caelitum, imprimisque imma- 
culatae Virginis Mariae, « accedamus cum vero corde, in plenitu- 
dine fidei, adspersi corda a conscientia mala et abluti corpus 
aqua munda »,'’’ ad « Sacerdotem Magnum »,'* ut cum eo vi- 
vamus et consentiamus, ac possimus per ipsum penetrare 
« usque ad interiora velaminis »,’* ibique caelestem per omne 
aevum honorare Patrem. 

Talis est sacrae Liturgiae natura et ratio; ea nempe ad Sa- 
crificium pertinet, ad Sacramenta, ad Deoque tribuendas laudes; 
atque itidem spectat ad nostrorum animorum cum Christo con- 
iunctionem et ad eorum sanctimoniam per Divinum Redempto- 
rem adipiscendam, ut Christus honoretur, ac per ipsum et in 
ipso Sanctissima Trinitas: Gloria Patri et Filio et Spiritui 


Sancto. 
[V 


Quo facilius errores traiectionesque veritatis, de quibus su- 
pra verba fecimus, ab Ecclesia arceantur, et quo tutioribus nor- 
mis ducti christifideles queant liturgicum apostolatum, uberi- 
bus cum fructibus, ad rem deducere, opportunum putamus, 
Venerabiles Fratres, aliquid adicere, quod propositam doctri- 
nam ad usum adiungat. 

Cum de germana sinceraque pietate egimus, asseveratum a 
Nobis est, inter sacram Liturgiam ceterasque religionis actio- 
nes — si modo eaedem recto ordine contineantur ad rectumque 
propositum spectent — veram repugnantiam interesse non 
posse ; immo quaedam esse pietatis exercitia, quae Ecclesia clero 
religiosisque sodalibus summopere suadeat. 

Iamvero ab huiusmodi exercitiis christianum quoque popu- 
lum non alienum esse volumus. Haec autem sunt, ut praecipua 
tantum attingamus, spiritualium rerum meditatio, diligens sui 
ipsius recognitio ac censura, sacri secessus aeternis commen- 
tandis rebus instituti, piae ad Eucharistica tabernacula salu- 
tationes, ac peculiares illae preces supplicationesque in honorem 
Beatae Virginis Mariae habitae, in quibus, ut omnes norunt, 
Mariale excellit Rosarium.’*® 

Multiplicibus hisce pietatis formis Spiritus Sancti afflatus 
et actio non adesse non possunt; eo enim spectant, ut animos 
nostros, etsi varia ratione, ad Deum convertant ac dirigant, ut 
eos a peccatis expient ad virtutemque excitent assequendam, 
ut denique ad sincerae pietatis studium salutariter instimulent, 
cum eos ad aeternas meditandas veritates assuescant, et ad my- 
steria contemplanda divinae humanaeque Christi naturae aptio. 
res reddant. Ac praeterea, cum impensius in christifidelibus 
spiritualem vitam alant, eos ad publica participanda sacra ube- 
rioribus cum fructibus inducunt, atque a periculo prohibent, 
quominus liturgicae preces in inanes ritus dilabantur. 

Ne desistatis igitur pro pastorali diligentia vestra, Venera 
biles Fratres, eiusmodi pietatis exercitia commendare ac fovere, 
ex quibus procul dubio populo vobis credito salutiferi non pote 
runt non oriri fructus. Idque potissimum ne permittatis — quod 
nonnulli profitentur, vel renovandae Liturgiae specie decepti. 
vel effutientes liturgicos dumtaxat ritus efficacia dignitateque 
pollere — ut templa nempe per horas, publicis sacris non desti- 
natas, occlusa permaneant, quemadmodum in quibusdam re- 
gionibus iam evenit; ut Augusti Sacramenti adoratio ac piae 
ad Eucharistica tabernacula salutationes neglegantur; utque 
admissorum confessio, quae pietatis tantum causa peragatur, 
dissuadeatur; ac cultus Deiparae Virginis, qui ex sanctorum 
virorum sententia index est « praedestinationis », in iuvenili 
praesertim aetate ita posthabeatur, ut pedetemptim deferveat 

atque languescat. Istiusmodi agendi rationes venenati sunt 
fructus, christianae pietati detrimentosi quam maxime, qui ex 
infectis sanae arboris ramis oriuntur; succidendi igitur sunt, 
ut vitalis arboris sucus suaves queat solummodo optimosque 
alere fructus. 

Quia vero opiniones, quae de frequentiore admissorum con- 
fessione a nonnullis manifestantur, a Spiritu Christi eiusque 
intaminatae Sponsae sunt prorsus alienae vitaeque spirituali 
reapse funestae, ea in Memoriam revocamus, quae hac super 
causa in Encyclicis Litteris Mystici Corporis dolenti animo 
conscripsimus; atque iterum iterumque instamus ut, quae ibi 
gravissimis verbis exposuimus, ea gregibus vestris imprimisque 
sacerdotii candidatis iuvenique clero, serio meditanda ac docili 
animo exsequenda proponatis. 

Peculiari autem modo contendite, ut sacrum secessum men- 
struum, ac spirituales illas exercitationes, pietatis excolendae 
causa per statos dies susceptas, quam plurimi participent non 
modo ex clero, sed ex laicorum etiam ordine, atque ex iis prae- 
sertim, qui in religiosa sodalicia, vel in Actionis Catholicae 
agmina sint adsciti. Ut iam supra diximus, spirituales eiusmodi 
exercitationes valde utiles, immo etiam necessariae sunt ad 
sinceram pietatem animis instillandam, ad eosdemque ita san- 
ctitate morum conformandos, ut ex sacra Liturgia efficaciora 
possint uberioraque educere beneficia. 

Ad diversas vero rationes quod attinet, quibus eaedem fieri 
solent, omnibus exploratum perspectumque sit in terrestri Ec- 
clesia, haud secus ac in caelesti, mansiones multas esse; ** 
atque asceticam disciplinam peculiare alicuius arbitrium esse 
non posse. Unus Spiritus est, qui tamen « ubi vult spirat »; ** 
ac per varia dona variaque itinera animos, ab se collustratos, 
ad sanctimoniam assequendam dirigit. Eorum autem libertas 
supernaque in iisdem Spiritus Sancti actio res sacrosancta esto, 
quam nemini quovis titulo liceat perturbare vel proculcare. 

2. 

Id tamen perspicuum est, spiritualia eiusmodi exercitia, 
quae Sancti Ignatii ratione ac norma peragantur, ob miram 
suam efficacitatem, a Decessoribus Nostris plene probata vehe- 
menterque commendata fuisse. Ea Nos quoque pari ratione pro- 
bavimus ac commendavimus; quod quidem in praesens libenter 
iteramus. 

Verumtamen oportet omnino afflatus ille, quo quisque du- 
catur ad peculiaria peragenda pietatis exercitia, a Patre lu- 
minum oriatur, ex quo omne datum optimum et omne do- 
num perfectum descendit; *** cuius quidem rei index profecto 
efficacitas erit, qua haec exercitia efficere poterunt, ut divinus 
cultus cotidie magis adametur ac latius promoveatur, utque 
christifideles impensiore desiderio compellantur ad Sacramenta 
rite participanda et ad omnes res sacras debito obsequio debi- 
toque honore prosequendas. Quodsi contra, divini cultus prin- 
cipiis ac normis impedimenta praebeant, vel iisdem obstent 
atque officiant, tum procul dubio existimandum est eadem non 
recto consilio, non prudenti studio ordinari ac dirigi. 

Alia praeterea pietatis exercitia habentur, quae, quamvis 
ad sacram Liturgiam districto iure non pertineant, peculiari ta- 
men momento dignitateque pollent, ita ut in liturgicum ordi- 
nem quodammodo inserta censeantur, et ab hac Apostolica Sede 
sacrorumque Antistitibus etiam atque etiam comprobata sint 
ac dilaudata. Quorum in numerum supplicationes referuntur, 
quae vel“per mensem Maium ad Deiparam Virginem, vel per 
Iunium mensem ad Sacratissimum Cor Iesu admoveri solent, 
itemque novendiales vel triduanae preces, ac Iesu Christi ad 
Calvariam iter per stationes recolitum, nec non cetera eiusmodi. 

Haec pietatis opera, quoniam christianum excitant populum 
tum ad Paenitentiae Sacramentum adsidue frequentandum et 
ad Eucharisticum rite pieque participandum Sacrificium divi- 
namque Mensam, tum ad Redemptionis nostrae mysteria medi- 
tanda et ad praeclara sanctorum caelitum imitanda exempla, 

idcirco, salutari non sine fructu, liturgici cultus nos participes 
efficiunt. 

Quamobrem perniciosam rem egerit ac fallacia plenam, qui 
sibi temerario ausu sumpserit haec omnia pietatis exercitia 
reformare, eaque ad liturgicorum rituum rationes ac modos 
solummodo reducere. Necesse tamen est ut sacrae Liturgiae 
afflatus eiusque praecepta ita in eadem valeant salubriter, ut 
nihil prorsus inducatur, quod ineptum sit, vel Dei domus indi- 
gnum decore, vel denique sacris sit peragendis detrimentosum, 
sanaeque pietati obstet. 

Curate igitur, Venerabiles Fratres, ut haec germana since- 
raque pietas vestros sub oculos cotidie magis adaugeatur, atque 
uberius usque florescat. Idque potissimum ne gravemini menti 
omnium inculcare, christianam nempe vitam non in multis 
variisque precibus ac pietatis exercitiis consistere, sed in eo 
potius, quod haec ad spiritualem christifidelium profectum, 
ideoque ad totius Ecclesiae incrementum reapse conferant. Si- 
quidem Aeternus Pater « elegit nos in ipso [Christo], ante 
mundi constitutionem ut essemus sancti et immaculati in con- 
spectu eius ».’*’ Precationes igitur nostrae pietatisque exercita- 
tiones omnes eo contendant oportet, ut spirituales vires nostras 
ad supremum eiusmodi nobilissimumque exsequendum pro- 
positum convertant ac dirigant. 


Vos autem enixe adhortamur, Venerabiles Fratres, ut erro- 
ribus ac fallaciis remotis, iisque omnibus prohibitis, quae veri- 
tatem rectumque ordinem egrediantur, ea incepta provehatis, 
quae altiorem populo impertiant sacrae Liturgiae cognitionem; 
ita quidem ut ipse aptius queat atque facilius divinos ritus eo 
animo participare, quo christianos addeceat. 

Imprimisque enitendum est, ut omnes debito obsequio de- 
bitaque fide decretis obtemperent, quae vel Tridentina Syno- 

dus, vel Romani Pontifices ac Sacrum Consilium tutandis riti- 
bus praepositum ediderint, et quae liturgici libri ad externam 
publici cultus actionem quod attineat, statuerint. 

In omnibus Liturgiae rebus tria haec potissimum ornamenta 
splendescere debent, de quibus Decessor Noster loquitur Pius X: 
sanctitudo nempe, quae a quovis profano afflatu abhorreat; re- 
ctae imagines ac formae, quibus genuinae optimaeque artes 
inserviant ac famulentur; universitatis denique ratio, quae — 
legitimis servatis peculiarium regionum moribus ac consuetu- 
dinibus — catholicam Ecclesiae unitatem patefaciat.*®* 

Cupimus autem etiam atque etiam commendare sacrarum 
aedium sacrorumque altarium decus. Divina illa sententia se 
quisque sentiat animatum: « Zelus domus tuae comedit me »; 
ac pro viribus contendat, ut omnia, sive in sacris aedificiis, sive 
in vestibus ac liturgica supellectili, etsi non divitiarum copia 
splendoreque niteant, munda sint tamen atque apta, cum 
omnia sint Divinae Maiestati dicata. Quodsi iam supra non 
rectam eorum rationem reprobavimus, qui, specie redinte- 
grandae antiquitatis, sacras imagines ex templis prohibere ve- 
lint, at heic officio Nostro consentaneum putamus haud bene 

conformatam eorum reprehendere pietatem, cui in aedibus di- 
vino cultui destinatis ac vel in ipsis altaribus multiplicia simu- 
lacra et effigies, nulla adhibita iusta causa, venerationi propo- 
nant, qui reliquias legitima auctoritate non recognitas osten- 
tent, qui denique peculiares parvique momenti res urgeant, dum 
praecipuas ac necessarias neglegant, atque adeo religionem in 
deridiculum vertant, eiusque cultus gravitatem minuant. 

In memoriam quoque decretum illud revocamus « de novis 

cultus seu devotionis formis non introducendis »; *’’ quod qui- 
dem, ut religiose observetur, vigilantiae vestrae commendamus. 
Ad res musicas quod attinet, certae praeclaraeque normae 


in Liturgia religiose serventur, quas Apostolica haec Sedes edi- 


68 Cf. Litt. Apost. Motu Proprio Tra le sollecitudini, d. d. xxm Nov. a. MCMIIL. 
Psalm. LXVIIT, 10; II, 17. 

dit. Gregoriani concentus, quos Romana Ecclesia ut rem pro- 
priam habet, utpote antiquitus a maioribus acceptam ac per 
saeculorum decursum sub impensam suam tutelam custoditam, 
quosque christifidelibus ut rem itidem propriam proponit, atque 
etiam in nonnullis Liturgiae partibus omnino praescribit,’”* uon 
modo sacrorum Mysteriorum celebrationem magis decoram ma- 
gisque sollemnem efficiunt, sed summopere etiam conferunt ad 
adstantium fidem pietatemque adaugendam. Quam ad rem De- 
cessores Nostri imm. mem. Pius X et Pius XI decrevere — idque 
Nos libenter auctoritate Nostra confirmamus — ut in sacris 
Seminariis religiosisque Institutis Gregorianus cantus diligen- 
ter studioseque coleretur, utque, praecipua saltem apud templa, 
veteres cantorum Scholae restituerentur; quod quidem haud 
paucis in locis felici cum exitu factum est.’” 

Praeterea « quo actuosius fideles divinum cultum partici- 
pent, cantus Gregorianus, in iis quae ad populum spectant, in 
usum populi restituatur. Ac revera pernecesse est ut fideles, 
non tamquam extranei vel muti spectatores, sed penitus Li- 
turgiae pulchritudine affecti, sic caerimoniis sacris intersint ... 
ut vocem suam sacerdotis vel Scholae vocibus, ad praescriptas 
normas, alternent; quod si auspicato contingat, iam non illud 
eveniet ut populus aut nequaquam, aut levi quadam demis- 
soque murmure communibus precibus, liturgica vulgarive lin- 
gua propositis, vix respondeat ».’’* Coetus, qui intento animo 
altaris Sacrificio interest, in quo Servator noster una cum filiis 
suis, sacro cruore redemptis, immensae caritatis suae epithala- 
mium canit, silere procul dubio non potest, quandoquidem 
« cantare amantis est »,'* et quemadmodum iam antiquitus in 
proverbium venit, « qui bene cantat, bis orat ». Itaque militans 
Ecclesia, populus nempe una cum Clero, triumphantis Ecclesiae 
canticis Angelorumque choris suam inserit vocem, omnesque 
simul magnificum aeternumque Sanctissimae Trinitati conci- 


! Cf. Prus X, Litt. Apost. Motu Proprio 7'ra le sollecitudini. 
"2 Cf. Pius X, loc. cit.; Prus XI, Const. Divini cultus, II, V. 
“3 Pius XI, Const. Divini cultus, IX. 

74S. Aucustin., Serm. CCCXXXYVI, n. 1. 

nunt laudis hymnum, secundum illud: « cum quibus et nostras 
voces ut admitti iubeas deprecamur ».*” 

Haud tamen asseverari potest hodiernae musices modos 
atque concentus ex catholicae religionis cultu omnino remo- 
vendos esse. Quin immo, si nihil iidem habeant, quod profanum 
sapiat, vel loci ac liturgicae actionis sanctitatem dedeceat, neque 
ex inani quodam studio miri atque insoliti oriantur, tum opor- 
tet profecto eis templa nostra pateant, cum ad sacrorum rituum 
splendorem mentesque ad altiora elevandas simulque ad veram 
animi refovendam pietatem haud parum conferre queant. 

Vos adhortamur etiam, Venerabiles Fratres, ut popularis ad 
religionem pertinens cantus cura vestra promoveatur; atque 
ea servata, quae par est, dignitate, diligenter effectus detur, cum 
christianorum multitudinis fidem pietatemque facile exacuat 
atque incendat. Concordes amplissimique plebis nostrae con- 
centus caelum ascendant veluti resonantis maris fragor,’”* atque 
cor unum et animam unam *” canora elataque voce significent, 
ut fratres addecet eiusdemque Patris filios. 

Quod autem de rebus musicis diximus, idem fere de ceteris 
nobilibus artibus dicendum est, ac praesertim de architecturae 
ac de sculpturae picturaeque artibus. Recentes imagines ac for- 
mae, ad materiam aptiores, ex qua hodie conficiuntur, non sunt 
generali modo atque ex praeiudicata opinione spernendae ac 
reiciendae; sed rationibus illis aequabiliter ac recte compositis, 
quae neque ad nudam contendant rerum imitationem, nec ad ni- 
mium « symbolismum », quem vocant, ac necessitatibus potius 
spectatis christianae communitatis, quam peculiari artificum 
iudicio atque ingenio cuiusque suo, oportet omnino eam nostro- 
rum temporum artem liberum habere campum, quae sacris 
aedibus sacrisque ritibus debita reverentia debitoque honore 
inserviat; ita quidem ut eadem ad mirabilem illum gloriae 
concentum, quem summi viri per revoluta iam saecula catho- 

licae fidei cecinere, suam queat adiungere vocem. Facere tamen 
non possumus quin, pro officii Nostri conscientia, eas imagines 
ac formas, recens a nonnullis inductas, deploremus ac reprobe- 
mus, quae sanae artis deformationes depravationesque videan- 
tur, quaeque etiam nonnumquam decori, modestiae ac pietati 
christianae aperte repugnent, sensumque vere religiosum mi- 
sere Offendant; hae quidem a nostris templis arcendae prorsus 
atque expellendae sunt, ut « generatim quidquid a sanctitate 
loci absonum sit ».*”* 

Pontificiis normis ac decretis insistentes, curate diligenter, 
Venerabiles Fratres, ut eorum artificum mentem animumque 
collustretis ac dirigatis, quibus hodie concredatur munus, tot 
templa, belli vi diruta, vel penitus deleta, restituendi vel rursus 
aedificandi; queant ipsi ac velint ex divina religione modos 
rationesque haurire, quae aptius ac dignius cultus necessitatibus 
respondeant; ita enim feliciter eveniet, ut humanae artes, quasi 
e caelo datae, serena-luce splendeant, ad civilem hominum cul- 
tum summopere pertineant, et ad Dei gloriam conferant ani- 
morumque salutem. Siquidem ingenuae artes tum reapse ad 
religionem conformantur, cum «quasi ancillae nobilissimae 
divino cultui inserviant ».*” 

At est aliquid etiam maiorisque momenti, Venerabiles Fra- 
tres, quod peculiari modo sedulitati studioque vestro apostolico 
commendemus. Quidquid ad externum religionis cultum attinet 
suam profecto habet gravitatem; attamen pernecesse potissi- 
mum est christianos Liturgiae vitam vivere, eiusque supernum 
alere ac refovere afflatum. 

Alacriter igitur consulite ut adolescens clerus, cum ad asce- 
ticas, theologicas, iuridicas ac pastorales disciplinas institui- 
tur, ita etiam concordi ratione conformetur, ut sacras caerimo- 
nias intellegat, earum maiestatem pulchritudinemque perci- 
piat, easque normas diligenter addiscat, quas rubricas vocant. 
Idque non modo culturae causa, non ea solummodo ratione, ut 

debito ordine, decore dignitateque sacrorum alumnus religio- 
nis ritus peragere aliquando valeat, sed ea praesertim, ut ar- 
ctissima cum Christo sacerdote coniunctione devinctus educe- 
tur, ac sanctus fiat sanctitatis administer. 

Eo quoque omni ope contendite, ut iis rationibus atque adiu- 
mentis, quae prudentia vestra ad rem aptiora iudicaverit, clerus 
populusque mentium animorumque unitate inter se copulen- 
tur; atque adeo christiana plebs Liturgiam tam actuose parti- 
cipet, ut haec reapse sacra actio fiat, in qua sacerdos, qui prae- 
sertim in sibi credita paroecia animorum curae incumbit, cum 
populari coetu consociatus, debitum tribuat aeterno Numini 
cultum. 

Ad hoc aptius assequendum haud parum profecto conferet 
probos beneque excultos pueros ex quavis civium classe accu- 
rate seligere, qui sponte libenterque accedentes, rite, sedulo 
studioseque altari inserviant; quod quidem munus a parentibus 
altioris etiam ordinis altiorisve culturae magni aestimari debet. 
Quodsi opportune hi iuvenes excolantur, ac vigilanti sacerdo- 
tum cura ad creditum sibi ministerium statutis horis reverenter 
constanterque obeundum excitentur, tum facile eveniet ut novi 
ex iisdem sacerdotii candidati oriantur; neque id misere con- 
tinget, quod Clerus interdum in catholicorum etiam regionibus 
lamentatur, ut ii nempe omnino desiderentur, qui sibi in augusto 
conficiendo Sacrificio respondeant ac famulentur. 

Studiosissima navitate vestra id imprimnis eflicite, ut chri- 
stifideles omnes Eucharistico intersint Sacrificio; quo autem 
uberiores inde hauriant salutiferos fructus, eos sedulo admo 
nete ut legitimis modis omnibus, de quibus supra scripsimus, 
pie illud participent. Augustum altaris Sacrificium divini cultus 
praecipua actio est; oportet igitur christianae etiam pietatis sit 
fons ac veluti centrum. Apostolico autem studio vestro num- 
quam vos satisfecisse reputate, nisi cum filios vestros frequen. 
tissimos videritis ad caeleste convivium accedere, quod est sa- 


180 


cramentum pietatis, signum unitatis, vinculum caritatis. 

Ut vero supernis hisce muneribus ditioribus usque christia- 
nus populus potiri valeat, de pietatis thesauris, quos sacra 
continet Liturgia, eum docete diligenter per opportunas con- 
ciones, ac praesertim per dissertationes et acroases certis tem- 
poribus indictas, per peculiares coetus studii causa in hebdo- 
madam productos ac per cetera huiusmodi. Qua in re vobis ii 
profecto praesto erunt, qui in Actionis Catholicae ordinibus 
militant, cum semper parati sint adiutricem Hierarchiae prae- 
stare operam ad Iesu Christi Regnum provehendum. 

At prorsus opus est hisce omnibus in rebus_intento vigiletis 
animo, ne in agrum dominicum veniat inimicus et superse- 
minet zizania in medio tritici; **' hoc est ne irrepant in gre- 
ges vestros subtiles illi perniciosique errores, qui falsus my- 
sticismus ac noxius quietismus audiunt — qui quidem errores 
iam a Nobis, ut nostis, reprobati sunt *** — itemque ne animos 
seducat periculosus quidam humanismus, neve fallax doctrina 
inducatur ipsam perturbans catholicae fidei notionem, neve 
denique nimium restituendae in liturgicis rebus antiquitatis 
studium. Parique diligentia curate, ne falsa commenta eorum 
propagentur, qui perperam reputent ac doceant humanam 
Christi naturam clarificatam reapse ac semper praesentia sua 
in « iustificatis » habitare, ac vel etiam unam ac numero eam- 
dem, ut dicitur, gratiam coniungere Christum cum Mystici eius 
Corporis membris. 

Numquam vobis ob emergentes difficultates animus desit, 
numquam pastoralis decidat sollertia vestra. « Canite tuba in 
Sion, ... vocate coetum, congregate populum, sanctificate Ec- 
clesiam, coadunate senes, congregate parvulos et sugentes 
ubera »,'** omnique ope efficite ut ubique gentium christifide- 
libus templa stipentur et arae, qui quidem utpote viva mem- 
bra divino suo Capiti copulata, Sacramentorum gratiis refician- 
tur, et una cum eo et per eum augustum celebrent Sacrificium, 
Aeternoque Patris debitas laudes tribuant. 


181 Cf. MatrH., XIII, 24-25. 

Haec habebamus, Venerabiles Fratres, quae vobis scribere- 


mus; idque facimus eo consilio ducti, ut Nostri vestrique filii 
satius intellegant plurisque faciant pretiosissimum thesaurum, 


qui in sacra Liturgia continetur: Eucharisticum nempe Sacri- 
ficium, Crucis Sacrificium repraesentans et renovans; Sacra- 
menta, quae divinae gratiae divinaeque vitae rivuli sunt; ac 
laudis hymnum, quem terra caelumque cotidie ad Deum extol- 
Junt. 

Nobis autem fore sperare licet, ut haec hortamenta Nostra 
segnes ac renitentes moveant non modo ad impensius ac rectius 
Liturgiae studium, sed ad eius etiam supernum afflatum in 
actione vitae refovendum, secundum illud Apostoli: « Spiritum 
nolite extinguere ».*** 

Quos vero quaedam immoderatio ad res interdum dicendas 
vel faciendas compellit, quas Nos dolentes probare non possu- 
mus, eis S. Pauli monita iteramus: « Omnia autem probate; 
quod bonum est, tenete »; *** eosque paterno admonemus animo 
ut suam velint cogitandi agendique rationem ex christiana do- 
ctrina sumere, quae praeceptis conformatur intaminatae Iesu 
Christi Sponsae Sanctorumque Matris. 

Illud autem in omnium memoriam revocamus, oportere sci- 
licet omnino generosa fidelique voluntate sacris obtemperare 
Pastoribus, qui quidem iure pollent officioque tenentur totam, 
imprimisque spiritualem, moderandi Ecclesiae vitam: « Obe- 
dite praepositis vestris et subiacete eis. Ipsi enim pervigilant 
quasi rationem pro animabus vestris reddituri, ut cum gaudio 
hoc faciant, et non gementes »,’* 

Deus, quem colimus, et qui «non ... est dissensionis Deus, sed 
pacis »,’*’ benignus nobis omnibus concedat ut, una mente uno- 
que animo, hoc in terrestri exsilio sacram participemus Litur- 

These., V, 1» 

giam, quae sit veluti praeparatio quaedam atque auspicium 
caelestis illius Liturgiae, qua, ut confidimus, una cum summa 
Dei Genitrice dulcissimaque Matre nostra, aliquando concine- 
mus: « Sedenti in throno et Agno: benedictio et honor et gloria 
et potestas in saecula saeculorum ».’** 

Qua laetissima spe freti, vobis singulis universis, Venerabi- 
les Fratres, ac gregibus vigilantiae vestrae concreditis, divino- 
norum munerum auspicem, peculiarisque benevolentiae Nostrae 
testem, Apostolicam Benedictionem amantissime impertimus. 

Datum ex Arce Gandulphi, prope Romam, die xx mensis 


Novembris, anno mpccccxxxxvul, Pontificatus Nostri nono. 

Ecclesia munus sacerdotale Christi perennat, quia in ea et per eam 
Inde Liturgia est cultus totius Corporis Mystici : Capitis et membrorum 
Liturgica actio ipsius Ecclesiae incipit post Ecclesiam conditam : 
Cultu publico, qui paulatim caerimoniis formulisque ditatur; Sacra- 
mentis et Sacramentalibus, quibus tota vita humana sanctificatur 


Il — LirurGia EST CULTUS EXTERNUS ET INTERNUS 


(pp. 5380-437) 


Cultus externus ‘ 
Elementum praecipuum L iturgiae cultus inter nus . 

Liturgia igitur supponit sanctitatem fidelium: quae prae ceteris - effici. 
tur ex opere operato Sacrificii Eucharistici ac Sacramentorum, et 
ex opere operantis Ecclesiae 


* Ad utilitatem lectorum Index proponitur. 

Minime autem excluditur pietas personalis: inde nulla oppositio inter 
pietatem quam vocant obiectivam et subiectivam 

Imo pietas subiectiva necessaria, ut Sacramenta et Altaris Sacrificium 

Et sicut pietas personalis fit sterilis sine Sacrificio Altaris ac Sacramen- 
tis, ita Sacrificii ac Sacramentorum ew languescit sine me- 
ditatione et spiritualibus exercitiis 

Exercitia autem illa actuosa sint oportet, quibus omnes hominis ac hone 
ad Dei cultum ordinentur 

Inde oritur aequilibrium concors in Cospere Mystics 

Et pietas privata invabit ad augmentum cultus publici in bonum totine 
Corporis Ecclesiae . . ; 

Quare reiciendae variae falsae oppositiones nostris temportbus invents ie 

Et gravi de causa commendantur ab Ecclesia meditatio ac spiritualia 
exercitia 


— Lirureia est pRAE CETERIS RES ECCLESIAE HIBPRARCHICAE 
(pp. 5388-541) 


Quia Liturgia, concredita imprimis sacerdotibus ut Christi vicariis et 
administris, ab Ecclesiae auctoritate pendet 

Insuper arcta connexio Liturgiae et Dogmatis idem postulat : magis 
lex credendi statuit legem supplicandi quam lex supplicandi legem 
credendi 


[IV — LirrurGciaE PROGRESSUS ET INCREMENTUM 
(pp. 541-5438) 


Salvis substantialibus, ad Liturgiae progressum ius peculiare competit 
Elementa quidem divina mutari nequeunt: humana tamen mutari pos- 
sunt secundum conditiones locorum ac temporum ; 
Causae progressus ac mutationum: profundior intelligentia meatete 
rum fidei, evolutio accel ecclesiasticae, pietas christiana, artis 
progressio 
Liturgiae tuendae causa, erec ta fuit § Sacra Canmeaniin Riteun 


V — ProGressvus PERMITTI NEQUIT PRIVATO ARBITRIO 
NEC UNICA NORMA EST ANTIQUITAS 
(pp. 544-547) 


Liturgiae progressus subest auctoritati Summi Pontificis et vigilantiae 
episcoporum: privatis permitti nequit 

Licet vita liturgica sequatur vitam Ecclesiae, tamen non licet privatis 
introducere novas consuetudines vel revocare obsoletas 

Quod valet etiam de usu linguae latinae , 

Non tantum antiquitus sed etiam hodiedum iturgia ve ritus oriuntur Spi- 

Studium antiquitatis utilissimum : non tamen antiquitas unica norma 

Quare reprobanda est insana quaedam antiquitatis cupiditas, qua reno- 
vantur errores Pisorientium 

Episcopi hac in re vigilantes sint oportet 

PARS ALTERA 
(pp. 547-572) 
CULTUS EUCHARISTICUS 
I — Natura Sacriricit 
(pp. 547-552) 

Institutum a Christo ut verum sacrificium; a Sacrificio Crucis distin- 
ctum, non ratione victimae et Sacerdotis principalis, sed offerendi 

Gaudet eodem quadruplici tine ac Sacriticium Crucis . 

Quo Sacrificio applicantur merita Crucis, non tamen sine actuosa tide. 


Sic Sacrificio Eucharistico opus redemptionis exercetur et glorificatur 
Sacrificium Crucis 


II — FIpDELIUM PARTICIPATIO IN OBLATIONE Sacr. 


(pp. 552-562) 


Fideles participare debent sese uniendo Christo Sacerdoti et Christo 

Non tamen gaudent sack rlotali quippe qui non sunt ministri 
Christi nec mediatores inter Deum et populum 


a) Fideles offerunt 


Attamen vera aliqua ratione fideles dicuntur offerre. . . . . . . 
Quod patet documentis Pontificiis, doctrina Doctorum, ipsa lfturgia 
Haec dignitas fidelium fundater in Sacramento Baptismatis quo depu- 
tantur ad cultum divinum 
Explicat R. Pontifex quo sensu intelligenda | sit ‘obi: stio fidelium . 
Ratio intima et proxima cur déeanter cum ¢ et per Chri- 
stum offerre . . 
Refutantur errores ....... © «© © © © «© 


Fideles ipsi victima 


Fideles debent semetipsos cum Christo offerre 
Quod patet ex ipsa liturgia: Ordinatione presbyteri, Liturgia Missae 
Doctrina Augustini et Bellarmini: Ecclesia offert et offertur . 
Magna igitur dignitas fidelium . . . ...... 

) Media ad promovendam participationem fidelium 


Proponuntur media: maior unio fidelium et sacerdotis. . . . . 


Non omnibus idem convenit ... . . . « 
Consilium dioecesanum ad promovendum apostolatum liturgicum 
Norma pro religiosis . ....- + + © © © © © © « « 


Prae ceteris unio interna . 


PAG. 


560 
561 
561 
562 


547 
49 
551 
553 
DDD 
55D 
55D 


Index 


III — Sacra CoMMUNIO 


(pp. 562-568) 
Communio fidelium non de integritate Sacrificii Missae. . . . . . 
Commendatur unio spiritualis, imo frequens communio realis. . . . 
Laudatur communio hostiis in ee Missa consecratis: quod tamen non 
requiritur . . . 


Communicet populus post, communionem sacerdotis: rationes tamen 
adesse possunt ut ante vel post Missam S. Communio distribuatur . 
Commendatur graviter gratiarum actio post S. Communionem, etiam 


CULTUS ADORATIONIS EUCHARISTICI 
(pp. 568-572) 

Fundamentum theologicum . . . 
Evolutio historica 
Approbatio et commendatio E eclesiae 
Nulla confusio Christi historici, eucharistici, gloriosi 
Laudabiliter pietatis exercitia finiuntur benedictione eucharistien 
Commendatur ut templa pateant visitantibus Encharistiam 


PARS TERTIA 
(pp. 572-583) 
DIVINUM OFFICIUM ET ANNUS LITURGICUS 


I — DIVINUM OFFICIUM 


(pp. 572-577) 


Fundamentum theologicum 


Evolutio historica . . 
Div. Officium precatio Corporis Mystici : Corporis ‘Capitis 
Ita orandum ut mens concordet yoci. . ...... ... 
Laudes vespertinae laicis commentatns ad sanctificationem diei domi- 


II -- Cyci.us MystTerioruM 
(pp. 577-581) 


Mysteria Christi commendantur ut vivamus vitam Christi. . . . . 

Varia tempora liturgica suis modis ad hune effectum iuvant 

Per Christum historicum ad Christum glorificatum . 

Mysteriorum cyclo Christus ipse in E ce esta. peraeverat : quia mysteria 
Christi sunt causae effectrices salutis, exempla perfectionis, fontes 
gratiae ob merita Salvatoris . 

Ill — Cycius Sancrorum 
(pp. 581-583) 


Commemorantur Sancti: ut gaudeamus meritis, accendamur exemplis, 
patrocinium sentiamus 

Per Sanctos et B. M. V. ad Christum: per Christum ad Patrem et 
SS. Trinitatem 


PARS QUARTA 


(pp. 583-592) 


MONITA PRACTICA PASTORALIA 


NON NEGLIGENDA EXERCITIA PIETATIS 
(pp. 585-587) 


Nullo modo nocent spiritui liturgico 
Commendatur meditatio, examen conscientiae, secessus spiritualis, eu- 
charistica salutatio, devotio marialis ar 
Vituperantur qui vilipendunt devotionem eucharisticam, devotionem ma- 
rialem, confessionem frequentem 
Recollectiones et secessus spirituales etiam commendandae laicis 
Variae viae Spiritus Sancti: unicum tamen criterium est cultus Dei et 
Laudantur supplicationes triduanse, novemdiales, ac pia exercitia per 
mensem habita in honorem Sacr. Cordis TIesu, vel B. M. V.; via 
Exercitia pietatis non reformanda oa modus ritue liturg ici, sed im- 
buenda spiritu liturgiae. Non multa sed multum . 


II — FoveNDUS SPIRITUS ET APOSTOLATUS LITURGICUS 


(pp. 587-593) 


Observanda decreta Conc. Trid., Rom. Pontiticum, S. C. Rituum 

Commendatur zelus domus Dei 

Servandum decretum S. Officii de novis davettoutins | non introducendis 

Sit cura musicae sacrae: Cantus Gregorianus commendatur etiam in 
usum populi fidelis . 

Sit tamen suus locus musicae modernae 

Promoveatur cantus religiosus popularis 

Architectura, sculptura, pictura modo digno ¢ nltui inserviant 

Iuvenis clerus et populus imbuendi vero spiritu liturgico: . 

Concionibus, libris editis, cursibus ac hebdomadis liturgicis 

Vigilandum ne inrepant recentes errores: mysticismus, quietismus, gno- 
sticismus, humanismus falsus 


EPILOGUS 


(pp. 594-595) 


Fiant omnia in spiritu fervoris et prudentiae, sub ductu oboedientiae, 


in concordia fraterna OA 

OFFICIUM MAIORIS HEBDOMADAE 


et Octavae Paschae a Dominica in Palmis-usque ad Sabbatum-in Albis, cum cantu. Iuxta 

ordinem Breviarii, Missalis et Pontificalis romani. Fdilio typica \ aticana, in-8°. Charta indica: 

In brochure, in Italia-L. 5v0 (estero $ 1,50) — Linteo- contectum, sectione -foliorum rubra, 
in: Italia L. 1000 (estero-$ 3) 


MISSA IN DOMINICA PALMARUM 


cum cantu. Accedunt Hora Tertia, Aspersio aquae benedictae et Benedictio Palmarum, 
Excerptum ex Officio Matoris Hebdomadae, Editio typica Vaticana yp. 64 
in brochure in Italia L..100 (estero $ 0,40): 


IN TRIDUO SACRO MAIORIS HEBDOMADAE 


Officium et Missa cum cantu,.excerptum ex Officio Maioris Hebdomadae. Editio typica 
Vaticana, pp. Tv-240 
Charta subtili non translucida: |n brochure, in Italia L..200 (estero $ 0,80) 


CANTUS PASSIONIS DOMINI NOSTRI IESU CHRISTI 


secundum Matthaeum, Marcum, Lucam et loannem, SSmi D. N. Benedicti XV Pontificis 
Maximi-iussu restitutus et editus, ex editione authentica excerptus 

Fasctcutus I. - Chronista. Cantus Evangelii ad libitum..— Fascicuues -ll. Christus. 
Fascicutus Ill. - Synagoga 

Editio in-fol. min. (23X33), in echarta manufacla-et charactere fubro et nigro, in tres fasciculos 

divisa..— Tres fasciculi, linteo nigro seiunctim contecti, titulo aureo, in Italia L. 900 (estero $ 2,0) 

Editio in-8° min., fol. 96, cum incisis imaginibus nigris — Linteo conctectum, sectione foliorum 

rubra, in Italia L. 3000 (estero $ 7) 


CAESAR ZERBA 


S. €.-de Disciplina Sacramentorum 
Subsecretarius 


COMMENTARIUS IN DECRETUM 
‘Spiritus Sancti munera,, 


De Confirmatione administranda iis, qui ex 
gravi morbo in mortis periculo sunt constituti 


Appendix cum-textu Decreti rituque servando 
Editum a_S. C. de Disciplina Sacramentorum 
L. 100°- $ 0,40 


Recolitis in priori parte historicis rationibus huic 
magni ponderis Decreto praeambulis, Auctorin poste- 
riori eius praescripta enucleat singillatimque recenset: 
1) distinctas ministrorum figuras facultate confirmanii 
pollentium; 2) limites territorii et subiectorum, quibus 
coarctatur eadem ‘facultas; 3) conditiones necessario 
servandas né Apostolicum mandatum nullitati expo- 
natur; 4) ea, quae enunciatis minisiris facienda’ su- 
persunt post collatam Confirmationem. interiectae in- 
super solvuntur quaestiones arcte cum iisdem argu- 
mentis cohaerentes. 

Gratulatoria epistula Emi-Cardinalis Praefecti S. C. 
de Sacramentis Auctorem Commentarium locorum 
Ordinariis atque parochis commendat: magno igitur 
ipse adiumento foret-sacerdotibus curam animarum gée- 
rentibus, non exceptis.locorum Missionis. 


IOSEPH PISTONI 


DE CONFIRMATIONE 
A MINISTRO EXTRAORDINARIO 
CONFERENDA 


Vol: (813), pag. XXIV-126 
L. 120 - $ 0,50 


Praemisso integro textu. Decreti S. C; 
de Sacr, 14 sept...1946, et relatis Codicis 
canonibus vi huius decreti servandis, nec- 
non ritus sérvandus in confirmatione ad- 
ministranda, auctor de hoc sacramento 
principia dogmatica, moralia et -canonica 
tradit, ac praeterea illius decreti commenta- 
rium, forma adhibita ad scientiam et .ad 
usum valde idonea. 

Utilissimum opus, iis praesertim qui in 
Confirmatione administranda pee ali- 
quam habituri sunt. 


Veneunt Romae apud 


(Libreria Editrice Vaticana - Citta del Vaticano — ‘|. postale N. 1-16722) 


——— 
| 
= 


LIBRERIA EDITRICE VATICANA 
CITTA. DEL VATICANO 


ANNUARIO PONTIFICIO 1948 


RITRATTO DIS. S. PIO X11 E STEMMA A COLORI-LEGATURA IN TELA, TITOLO IN ORO 

Vescovati residensiali - Arcivescovati e Vescovati titolari - Abbazie e Prelature Nullius - Ammini- 

Santa Sede - Corvo diplomatico presso la Santa Sede - Commissioni permanenti - La Cappella 
Pontificia - La Famiglia Pontificia - Elemosineria Apostolica - Uffici e amministrasioni Palatine - 
Ordiné equestri - Stato della Citta del Vaticano. 

Appenvice: Vieariato di Roma Vicariato della Citta del Vaticano - Istituti di studi superiori - 
Accademie Pontificie - Istituti Kcclesiastici di educazione e di istruzione - Seminari - UCollegi 
ecclesiastici - Collegi di religiosi - Ospisi - Istituto per le Opere di Religione -_Elenchi alfabetici 

tico del volume : 


In brossura Lit. 950 (franco di porto 990) — Legato Lit. 1100 (franco di porto 1140) 
Estero $ 2,50 (franco di porto) 


ENCICLICHE 


“Mediator Dei (sulla sacra Liturgia) 
e ¢ Optatissima pax "a (per la pacificazione delle classi sociali 


e dei popoli). Nelle traduzioni: italiano, franeese, inglese, tedesco, spagnolo. 


Sac. Doct. MARIUS NASALLI ROCCA DE CORNELIANO 


CONCORDATORUM PII XI P. M. CONCORDANTIZE 


L. 1000 


ATTI, EPISTOLE, APOCALISSE, in lingua russa 


In Italia L. 300 (estero $ 1) 


VANGELO IN LINGUA RUSSA 


In Italia L. 70 (estero $ 0,40) 

